title: Luann Ryon

text: Luann Marie Ryon (s. 13. tammikuuta 1953 Long Beach, Kalifornia) on yhdysvaltalainen entinen jousiampuja. Hän kilpaili vuoden 1976 kesäolympialaisissa Montrealissa ja voitti siellä kultamitalin naisten yksilökilpailussa.


title: Harry Egipt

text: Harry Egipt (s. 1950) on entinen neuvostovirolainen mainoselokuvaohjaaja. Hän työskenteli Eesti Reklaamfilmissä, joka oli Neuvostoliiton merkittävin mainoselokuvayritys. Egiptin mielenkiinto mainoksiin syntyi kun hän katseli televisiosta Suomen Mainos-Television lähetyksiä. Nykyään Harry Egipt työskentelee Tallinnassa poliisina ja työnsä puolesta myös tulkkina useamman kielen osaamisensa johdosta. Egipt harrastaa egyptiläistä historiaa.


title: Harry Egipt

text: Egiptin mainokset tehtiin pääosin 1980-luvulla. Neuvostoliitossa oli jatkuva pula tuotteista, mutta aina kun jotain saatiin valmistettua varastoihin saakka, niin sitä mainostettiin. Egiptin mainokset olivat sähäkästi leikattuja, niissä laulettiin ja tanssittiin, ja niissä esiintyi kauniita naisia vähissä vaatteissa. Hänen mainoksissaan ovat esiintyneet muun muassa Anu Saagim ja Annely Peebo. Nykyään Egiptin mainokset ovat kohonneet kulttimaineeseen. Egipt pelasti mainoselokuvansa kaatopaikkatuomiolta 1990-luvun alussa ja niistä on koottu dvd-julkaisu. Osa mainoksista pääsi Borat-elokuvaan.


title: Valentina Kovpan

text: Valentina Ivanovna Kovpan (; s. 28. helmikuuta 1950 Lviv) on Neuvostoliittoa edustanut entinen jousiampuja. Hän kilpaili vuoden 1976 kesäolympialaisissa Montrealissa ja sai siellä hopeaa naisten yksilökilpailussa.


title: Harold Weber

text: Harold ("Harry") Weber (20. maaliskuuta 1882 – 7. marraskuuta 1933 Littleton, New Hampshire) oli yhdysvaltalainen golfaaja. Hän kilpaili vuoden 1904 kesäolympialaisissa Saint Louisissa osallistuen sekä miesten yksilö- että joukkuekilpailuun. Jälkimmäisessä hän oli mukana saamassa pronssia United States Golf Associationille.


title: John Rahm

text: John B. Rahm (8. tammikuuta 1854 Virginia – 28. heinäkuuta 1935 Omaha, Nebraska) oli yhdysvaltalainen golfaaja, joka edusti Omaha Country Clubia. Hän kilpaili vuoden 1904 kesäolympialaisissa Saint Louisissa osallistuen sekä yksilö- että joukkuekilpailuun. Jälkimmäisessä hän oli mukana saamassa pronssia United States Golf Associationille.


title: Simeon Price

text: Simeon Taylor ("Sim") Price nuorempi (16. toukokuuta 1882 Saint Louis – 16. joulukuuta 1945 Washington DC) oli yhdysvaltalainen golfaaja, joka edusti Saint Louisin Glen Echo Country Clubia. Hän kilpaili vuoden 1904 kesäolympialaisissa Saint Louisissa osallistuen sekä yksilö- että joukkuekilpailuun. Jälkimmäisessä hän oli mukana saamassa pronssia United States Golf Associationille.


title: Simeon Price

text: Price oli mainekkaan juristin ja tuomarin poika. Hänen kaukainen sukulaisensa Vincent Price tuli tunnetuksi näyttelijänä.


title: Rolle Rantala

text: Rolle Kristian Rantala (s. 16. maaliskuuta 1989 Helsinki) on suomalainen vapaapainija, joka edusti urallaan Helsingin Paini-Miehiä.


title: Rolle Rantala

text: Pääasiassa 74 kilogramman painoluokassa painiva Rantala oli vuoden 2012 EM-kilpailuissa 14:s. Baltian-mestaruuskilpailuista hän on voittanut 84-kiloisten sarjassa kultaa vuonna 2011 ja 74-kiloisissa pronssia vuonna 2007. Juniorien (alle 20-vuotiaiden) EM-kilpailuissa Rantala sijoittui sarjan 66 kg viidenneksi vuonna 2009. Suomen mestaruuksia hänellä on neljä.


title: Rolle Rantala

text: Rantala syntyi Helsingissä 16. maaliskuuta 1989. Hän aloitti painin vuonna 1993. Hänen ensimmäinen valmentajansa oli hänen isänsä Hannu Rantala. Vuonna 2004 kadettien (alle 17-vuotiaiden) EM-kilpailuissa hän sijoittui 58 kilogramman painoluokassa 19:nneksi ja kaksi vuotta myöhemmin samoissa kilpailuissa 63 kg:n sarjassa 17:nneksi. Vuonna 2007 hän voitti Baltian-mestaruuskilpailujen pronssia 74 kg:n sarjassa. Vuonna 2008 Rantalaa alkoi valmentaa Ahto Raska, joka toimi hänen valmentajanaan vuoden 2012 loppuun asti. Vuonna 2009 Rantala oli juniorien (alle 20-vuotiaiden) EM-kilpailuissa viides sarjassa 66 kg ja juniorien MM-kilpailuissa samassa sarjassa 17:s.


title: Rolle Rantala

text: Vuonna 2011 Rantala osallistui aikuisten 74 kilogramman painoluokassa Espanjan Grand Prix’hin, jossa hän sijoittui 21:nneksi. Baltian-mestaruuskilpailuista hän voitti kultaa sarjassa 84 kg. Vuonna 2012 Rantala oli Dan Kolov–Nikola Petrov -turnauksessa sarjan 74 kg yhdeksäs. Maaliskuussa hänet valittiin ensimmäiseen arvoturnaukseensa, Belgradin EM-kilpailuihin 74 kg:n sarjaan. Belgradissa Rantala voitti ensimmäisen ottelunsa espanjalaispainijaa vastaan jaksoin 2-0 (1-1, 3-1). Toisen ottelunsa hän hävisi unkarilaiselle moninkertaiselle arvokisamitalistille Gábor Hatosille 0-2 (0-2, 0-5). Olympiakarsinnoissa 2012 Rantala hävisi ensimmäisellä kierroksella Dmitro Rotšnijakille eikä päässyt keräilyeriin, kun Rotšnijak hävisi neljännellä kierroksella oman ottelunsa. Rantalan lopullinen sijoitus olympiakarsinnoissa oli 22:s.


title: Rolle Rantala

text: Rantala asuu synnyinkaupungissaan Helsingissä, ja hän aloitti 2011 opinnot Helsingin yliopiston lääketieteellisessä tiedekunnassa.


title: Rolle Rantala

text: Lukionsa hän kävi vuosina 2006–2009 Mäkelänrinteen urheilulukiossa. Hän pelasi jääkiekkoa Itä-Helsingin Kiekossa vuosina 1998–2003 ja harrastaa lajia edelleen.


title: Rolle Rantala

text: Rantalan valmentaja ja isä Hannu Rantala on myös painin arvokisaedustaja. Rantalan idoli on vapaapainin yhdysvaltalainen olympiavoittaja Cael Sanderson.


title: Rolle Rantala

text: "Sarja 74 kg, ellei toisin mainittu."


title: Osvaldo Casali

text: Osvaldo Casali (21. elokuuta 1824 Camerino – 1907) oli italialainen roomalaiskatolinen piispa. Hänet vihittiin papiksi 3. huhtikuuta 1847 ja nimitettiin Camerinon arkkihiippakunnan vihkipiispaksi sekä Miletusin titulaaripiispaksi 11. heinäkuuta 1892. Piispaksi konsekroinnin suoritti 7. elokuuta Mariano Elvezio Pagliari.


title: Jean-Baptiste Frérot

text: Jean-Baptiste Frérot (13. heinäkuuta 1830 – 6. syyskuuta 1899) oli ranskalainen roomalaiskatolinen piispa. Hänet vihittiin papiksi 23. syyskuuta 1854 ja valittiin Angoulêmen hiippakunnan piispaksi vuonna 1892. Piispaksi konsekroinnin suoritti 24. elokuuta samana vuonna Fédéric-Henri Oury, jota avustivat César-Joseph Marpot ja Etienne-Marie-Alphonse Sonnois. Frérot asetettiin virkaansa 8. syyskuuta, ja hän toimi siinä, kunnes kuoli seitsemän vuotta myöhemmin.


title: Amber Rose

text: Amber Rose, oikealta nimeltään Amber Levonchuck (s. 21. lokakuuta 1983 Philadelphia, Pennsylvania, Yhdysvallat) on yhdysvaltalainen malli, artisti, näyttelijä ja muotisuunnittelija.


title: Amber Rose

text: Amber Rose alkoi tanssia stripteasea 15-vuotiaana salanimellä "Paris" sen jälkeen kun hänen 20 vuotta armeijassa palvellut isänsä erosi hänen äidistään. Muusikko Kanye West huomasi hänet Ludacrisin musiikkivideossa "What Them Girls Like". Sen jälkeen he seurustelivat pari vuotta 2008–2010.


title: Amber Rose

text: Rose sai huomiota poseerattuaan Louis Vuittonin lenkkari-printtimainoksessa.


title: Amber Rose

text: Syyskuussa 2009 Rose kertoi aikeistaan julkaista oman aurinko- ja silmälasimallistonsa. New Yorkin muotiviikoilla Rose toimi catwalkilla mallina Celestinolle. Rose on tehnyt muutamia cameo-rooleja musiikkivideoissa, kuten Ludacrisin "What Them Girls Like", Young Jeezyn "Vacation", Nicki Minajin "Massive Attack", Fabolousin "You Be Killin 'Em" ja Wiz Khalifan "No Sleep". Vuonna 2010 Rose esiintyi Russel Simmonsin tosi-tv -ohjelmassa "Running Russel Simmons". Vuonna 2011 hän oli vierailevana tuomarina tosi-tv -kilpailu "RuPaul's Dragrace"n kolmannella kaudella. Hän oli tuomarina "Master of the Mix" -tositelevisio-ohjelman DJ-kilpailun toisella kaudella. Marraskuussa 2011 Rosesta tuli Smirnoffin edustaja ja hän esiintyi yhtiön mainoksissa. Rose julkaisi 10. tammikuuta 2012 ensimmäisen singlensä "Fame", jossa on mukana Wiz Khalifa, ja toisen singlen "Loaded" 6. helmikuuta 2012. Hän esiintyi entisen miehensä Wiz Khalifan albumilla "O.N.I.F.C.".


title: Amber Rose

text: Laulaja Miley Cyruksen äiti on ollut Rosen manageri.


title: Amber Rose

text: Rose vieraili MTV2:n ohjelmassa "Wild'n Out", ja hänellä oli rooli elokuvassa "School Dance", jonka hänen nykyinen managerinsa Nick Cannon on ohjannut.


title: Amber Rose

text: Rosen vanhemmat ovat isä Michael Levonchuck ja Kap Verdestä kotoisin oleva äiti Shauna Soares. Rose asui lapsena Etelä-Philadelphiassa.


title: Amber Rose

text: Rose alkoi seurustella räppäri Wiz Khalifan kanssa vuoden 2011 alussa. Pari kihlautui 1. maaliskuuta 2012 ja meni naimisiin 8. heinäkuuta 2013. Heidän poikansa Sebastian Taylor Thomaz syntyi 21. helmikuuta 2013. Perhe asui vuorotellen Los Angelesissa ja Pennsylvaniassa. Rose jätti erohakemuksen Khalifasta 22. syyskuuta 2014 ilmoittaen syyksi sovittamattomat erimielisyydet ja aikeensa hakea heidän poikansa yksinhuoltajuutta.


title: Petr Esterka

text: Petr Esterka (s. 14. marraskuuta 1935) on tšekkiläinen roomalaiskatolinen piispa. Hänet vihittiin papiksi Brnon hiippakuntaan 9. maaliskuuta 1963 ja nimitettiin sen vihkipiispaksi sekä Cefalan titulaaripiispaksi 5. heinäkuuta 1999. Piispaksi vihkiminen seurasi 11. syyskuuta. Pääkonsekraattorina toimi Vojtěch Cikrle, jota avustivat Giovanni Coppa ja Jan Graubner.


title: Álvaro Cervera

text: Álvaro Cervera Díaz, yleensä vain Álvaro (s. 20. syyskuuta 1965 Santa Isabel, Espanjan Guinea) on espanjalainen entinen jalkapalloilija ja nykyinen valmentaja.


title: Álvaro Cervera

text: Álvaro päätti pelaajauransa kauden 2000–2001 jälkeen ja siirtyi valmentajaksi. Hänen ensimmäinen pestinsä päävalmentajana tuli kaudella 2002–2003 Catarrojassa. Tämän jälkeen hän on toiminut usean eri seuran päävalmentajana.


title: Álvaro Cervera

text: Maaliskuussa 2012 Álvarosta tuli kasvattajaseuransa Racing Santanderin päävalmentaja, kun aikaisemmin pestissä toiminut Juanjo González erotettiin tehtävästä.


title: Álvaro Cervera

text: Hänen viimeisin valmentajapestinsä CD Tenerifessä päättyi potkuihin helmikuussa 2015.


title: Román Lovera

text: Román Lovera (9. elokuuta 1839 – 1892) oli venezuelalainen roomalaiskatolinen piispa. Hänet vihittiin papiksi 23. huhtikuuta 1865 ja nimitettiin Méridan hiippakunnan piispaksi 20. elokuuta 1880. Piispaksi konsekroinnin suoritti José Antonio Ponte 23. tammikuuta 1881.


title: Rambaldo Magagnini

text: Rambaldo Magagnini (12. maaliskuuta 1807 Jesi – 23. joulukuuta 1892) oli italialainen roomalaiskatolinen piispa. Hänet vihittiin papiksi Jesin hiippakuntaan 19. syyskuuta 1829 ja nimitettiin sen piispaksi 6. toukokuuta 1872. Piispaksi vihkiminen seurasi 26. toukokuuta, ja Magagnini toimi virassaan loppuikänsä.


title: Isaac Bentham

text: Isaac Bentham (27. lokakuuta 1886 Wigan – 15. toukokuuta 1917 Arras) oli brittiläinen vesipalloilija. Hän kilpaili vuoden 1912 kesäolympialaisissa Tukholmassa ja kuului siellä kultaa voittaneeseen joukkueeseen. Toisin kuin kaikki muut joukkueen jäsenet hän ja Arthur Edwin Hill eivät koskaan voittaneet toista kultamitalia olympialaisissa. Bentham kuoli Arrasin taistelussa ensimmäisessä maailmansodassa.


title: Percival Davson

text: Percival May Davson (30. syyskuuta 1877 Demerara, Guyana – 5. joulukuuta 1959 Paddington, Yhdistynyt kuningaskunta) oli brittiläinen miekkailija ja tennispelaaja. Hän kilpaili kesäolympialaisissa 1908 ja 1912 saaden jälkimmäisellä kerralla hopeaa kalvan joukkuekilpailussa.


title: Percival Davson

text: Vuonna 1919 Davson edusti maataan Davis Cupissa.


title: Aikapankki

text: Aikapankit ovat rinnakkaisvaluuttaan ja vastavuoroisuuteen perustuvia pieniä talousjärjestelmiä. Yleisimmin aikapankkien käytössä lienee yleishyödyllisen yhteisön Community Exchange Systemin (CES) ylläpitämä aikapankkipalvelu. Siinä palveluita vaihdetaan niin, että valuuttana on yksi tunti eli yksi tovi. Yleinen periaate aikapankeissa on, että jokaisen jäsenen työn vaihtoarvo on sama, toisin kuin esimerkiksi joissain LETS-järjestelmissä (Local Exchange Trading System).


title: Aikapankki

text: Ympäri Suomea on perustettu ainakin 45 aikapankkia. Suurin ja tunnetuin lienee vuonna 2009 perustettu Stadin Aikapankki, jossa on n. 4000 jäsentä ja jonka järjestelmässä on useita tuhansia palvelutarjouksia. Lisäksi aikapankkeja on perustettu muun muassa Mikkeliin, Joensuuhun, Jyväskylään, Kajaaniin, Kokkolaan, Kotkaan, , Kouvolaan, Kuopioon, Lappeenrantaan, Lohjalle, Mikkeliin, Pieksämäelle, Raaheen, Tampereelle, Turkuun, Vaasaan, Vantaalle, Rovaniemelle ja Ouluun . Suomessa on myös isomman maantieteellisen alueen yhteisiä aikapankkeja, kuten esimerkiksi Hämeen- (Hämeenlinna, Hattula ja Janakkala), Keski-Uudenmaan- (Kerava, Järvenpää ja Tuusula) ja Eteläkärjen (Raasepori ja Hanko) Aikapankit.


title: Aikapankki

text: Verottajan tulkinnan mukaan veronalaisena vaihtotyönä ei pidetä vaihtopiirissä välitettyjen tavanomaisten ja arvoltaan vähäisten työsuoritusten vaihtamista naapuriapuna toiseen vastaavan tyyppiseen työsuoritukseen. Näitä naapuriaputöitä ovat esimerkiksi lumitöiden tekeminen, kukkien kasteleminen, nurmikon leikkaaminen, renkaiden vaihto, autonpesu, lyhytaikainen lasten- tai koiranhoito, haravointi, ikkunoiden pesu, hieronta, vaatteiden korjaaminen, seuranpito ja vanhuksen kyyditseminen asioille.


title: Aikapankki

text: Verotuksen alaista aikapankkitoiminta on siis silloin, kun se liittyy työn suorittajan tai työn vastaanottajan palkkatyöhön, elinkeinotoimintaan, maatalouteen tai muuhun tulonhankkimistoimintaan.


title: Aikapankki

text: Mahdollinen verotus onnistuu CES-järjestelmässä esimerkiksi ns. "levy"- tai transaktioveron avulla, eli tietynsuuruinen osuus peritään jokaisesta tovien vaihdosta ja kerätään talteen, tai vaihtoehtoisesti vero voidaan maksaa suoraan jollekin yleishyödylliselle yhdistykselle tai järjestölle.


title: Pietro Speciale

text: Pietro Speciale (29. syyskuuta 1876 Palermo – 9. marraskuuta 1945 Palermo) oli italialainen miekkailija. Hän teki olympiadebyyttinsä vuoden 1908 kesäolympialaisissa Lontoossa. Vuoden 1912 kesäolympialaisissa Tukholmassa hän sai hopeaa miesten floretin yksilökilpailussa ja vuoden 1920 kesäolympialaisissa Antwerpenissä kultaa joukkuekilpailussa. Hän kilpaili myös Antwerpenissä yksilökilpailussa, mutta jäi kahdenneksitoista.


title: Ehrhardt-Szawe

text: Ehrhardt-Szawe oli vuosina 1922–1924 toiminut saksalainen autonvalmistaja, joka syntyi Ehrhardtin ja Szawen yhteenliittymänä.


title: Ehrhardt-Szawe

text: Vuonna 1922 ruotsalainen makeisyritys Kanold osti Ehrhardtin ja Szawen osake-enemmistöt ja yhdisti yritykset tarkoituksenaan tehdä voittoja valuuttaspekuloinnilla. Ehrhardt-Szawet perustuivat Szawe-malleihin, joista tunnetuin oli kuusisylinterisellä, 2,6-litraisella 50-hevosvoimaisella moottorilla varustettu malli. Autot eivät kuitenkaan käyneet riittävän hyvin kaupaksi, ja vuonna 1924 yritys oli konkurssissa.


title: Ehrhardt-Szawe

text: Pluto Automobilfabrik osti Zella St. Blasiin tehtaan ja valmisti siellä Pluto-merkkisiä autoja Amilcarilta hankkimallaan lisenssillä.


title: Koripallon I-divisioona-kausi 2011–2012

text: Kausi 2011–2012 oli koripallon I-divisioonan 37. kausi. Se pelattiin 12 joukkueen kaksinkertaisena sarjana. Sarjanousijoina kauteen lähtivät Oulun NMKY sekä Tampereen Pyrinnön farmijoukkue.


title: Koripallon I-divisioona-kausi 2011–2012

text: "Lyhenteet: # = Sijoitus runkosarjassa, O = Pelatut ottelut, V = Voitot, H = Häviöt, P/O = Tehdyt pisteet ottelua kohti, P/O- = Päästetyt pisteet ottelua kohti, PST = Pisteet"


title: Kukkoilijat

text: Kukkoilijat ("In Bruges") on vuonna 2008 ensi-iltansa saanut rikoskomediaelokuva, jonka on ohjannut Martin McDonagh. Kukkoilijat on ohjaajansa debyytti pitkän elokuvan saralla. Elokuvassa Colin Farrell ja Brendan Gleeson näyttelevät kahta palkkamurhaajaa piileksimässä Bruggen kaupungissa Belgiassa. Heidän pomoaan näyttelee Ralph Fiennes.


title: Kukkoilijat

text: Elokuva oli vuonna 2008 ehdolla parhaan alkuperäisen käsikirjoituksen Oscar-palkintoon. Se myös voitti parhaan alkuperäisen käsikirjoituksen Bafta-palkinnon. Colin Farrell voitti roolisuorituksestaan elokuvassa parhaan miespääosan Golden Globen.


title: Kukkoilijat

text: Murhakeikan epäonnistuttua rikollispomo Harry lähettää päähenkilöt Kenin ja Rayn Lontoosta idylliseen Bruggen kaupunkiin Belgiaan odottelemaan uusia ohjeita. Ken nauttii kaupungin kauneudesta ja rauhallisuudesta, kun taas Ray vihaa paikkaa sydämensä pohjasta ja joutuu siksi törmäyskurssille kaiken ja kaikkien kanssa.


title: Francis Burchell

text: Francis Romulus Burchell (25. syyskuuta 1873 Clifton, Bristol – 6. heinäkuuta 1947 Worthing, West Sussex) oli brittiläinen kriketinpelaaja. Hän kilpaili vuoden 1900 kesäolympialaisissa Pariisissa, jossa hän oli mukana voittamassa kultaa Devon & Somerset Wanderers -joukkueelle.


title: Chris Huffins

text: Christopher Allen "Chris" Huffins (s. 15. huhtikuuta 1970 Brooklyn) on yhdysvaltalainen entinen kymmenottelija. Hän sai vuoden 2000 kesäolympialaisissa Sydneyssä pronssia; hän oli vuoden 1996 kesäolympialaisissa Atlantassa jäänyt kymmenenneksi.


title: Chris Huffins

text: Olympiamitalinsa lisäksi Huffins on esimerkiksi voittanut kultaa Pan-Amerikan kisoissa 1999 ja saanut pronssia yleisurheilun maailmanmestaruuskilpailuissa 1999.


title: Valtatie 2 (tanssilava)

text: Valtatie 2 ("Kakkonen") on Harjavallassa sijaitseva tanssilava. Lava on noin kilometrin etäisyydellä kaupungin keskustasta Valtatie 2:n ja Kantatie 43:n risteyskohdassa Hiittenharjun ulkoilu- ja virkistysalueen tuntumassa.


title: Valtatie 2 (tanssilava)

text: Lava on perustettu vuonna 1966 ja se oli aktiivisesti toiminnassa 1980-luvun puoliväliin saakka, sekä lyhyen aikaa 1990-luvun jälkipuoliskolla. Vuonna 2008 toiminta alkoi uudelleen, tällä kertaa alkuperäisen tanssilavarakennuksen vieressä sijaitsevan entisen tennishallin tiloissa. Nykyään tanssipaikka on viralliselta nimeltään "V2", mutta yleisesti puhekielessä edelleen Valtatie 2 tai Kakkonen.


title: Valtatie 2 (tanssilava)

text: Valtatie 2:n tanssikausi ajoittuu talviaikaan lokakuulta huhtikuulle. Tapahtumia järjestetään viikoittain.


title: Silta (täsmennyssivu)

text: Silta voi viitata johonkin seuraavista:


title: Henri Dulieux

text: Henri Joseph Marie Dulieux (10. toukokuuta 1897 Lille – 29. toukokuuta 1982 Chantepie) oli ranskalainen miekkailija. Hän kilpaili vuoden 1936 kesäolympialaisissa Berliinissä saaden pronssia kalvan joukkuekilpailussa. Hän osallistui kalvassa myös yksilökilpailuun.


title: Alfredo Pezzana

text: Alfredo Pezzana (31. maaliskuuta 1893 Castelrosso di Chivasso – 7. toukokuuta 1986 Torino) oli italialainen miekkailija. Hän kilpaili vuoden 1936 kesäolympialaisissa Berliinissä ja voitti kultaa kalvan joukkuekilpailussa.


title: Magnoliakasvit

text: Magnoliakasvit ("Magnoliaceae") on kasviheimo, joka kuuluu koppisiemenisten sukupuun tyviryhmän pääjoukkoon, Magnoliids-kladiin. Magnolia-nimi on annettu ranskalaisen kasvitieteilijän Pierre Magnolin (1638–1715) mukaan.


title: Magnoliakasvit

text: Magnoliakasveihin kuuluvien sukujen lukumäärä vaihtelee lähteen mukaan ja on kahden ja kahdentoista väliltä. Lajeja on 227, joista vähintään yli puolet, enintään lähes kaikki on magnolioiden suvussa. Heimon lajit ovat puita tai pensaita, joiden kukat ovat kaksineuvoisia ja suuria. Magnoliakasveja kasvaa luontaisesti Amerikan mantereella ja Itä-Aasiassa. Viljeltyinä koristekasveina niitä on muuallakin maailmassa.


title: Pluto Automobilfabrik

text: Pluto Automobilfabrik AG oli vuosina 1924–1927 toiminut saksalainen autonvalmistaja. Yritys aloitti toimintansa nimellä "Automobilfabrik Zella-Mehlis".


title: Pluto Automobilfabrik

text: Pluto perustettiin Ehrhardt-Szawen konkurssin jälkeen jatkamaan autonvalmistusta. Heinrich Ehrhardt oli mukana yrityksen perustamisessa. Yritys valmisti lisenssillä kaksipaikkaisilla urheilumallisilla koreilla sekä 20- ja 30-hevosvoimaisilla moottoreilla varustettuja Amilcar-malleja. Suurempaa mallia valmistettiin myös Roots-ahtimella varustettuna, jolloin sen teho oli 65 hevosvoimaa.


title: Pluto Automobilfabrik

text: Pluto-autot menestyivät kohtalaisesti kilparadoilla. Vuoteen 1926 mennessä markkinoiden kiinnostus Plutoihin oli kuitenkin jo vähentynyt ja yrityksen toiminta loppui vuonna 1927. Viimeiset Plutot valmisti vuonna 1928 lentokonevalmistaja Nordflug.


title: Giancarlo Brusati

text: Giancarlo Brusati (6. maaliskuuta 1910 Milano – 30. kesäkuuta 2001 Barlassina) oli italialainen miekkailija. Hän kuului kultaa kalvan joukkuekilpailussa voittaneeseen joukkueeseen vuoden 1936 kesäolympialaisissa Berliinissä. Hänet nimitettiin vuonna 1961 Italian miekkailuliiton varapuheenjohtajaksi; vuonna 1981 hänestä tuli Fédération Internationale d'Escrimen puheenjohtaja, jona hän toimi vuoteen 1984. Hänet otettiin Olympiaritarikuntaan vuonna 1984.


title: Raivopäät (elokuva)

text: Raivopäät (televisioesityksenä ja VHS-videona Convoy – raivopäät, "Convoy") on Sam Peckinpahin vuonna 1978 valmistunut elokuva. Se perustuu C. W. McCallin country & western -lauluun ”Convoy” (1975). Elokuva kuvattiin lähes kokonaisuudessaan New Mexicon osavaltiossa. Kuvaukset ylittivät aikataulun 11 päivällä ja kustannukset tuplaantuivat 12 miljoonaan dollariin, mutta elokuva oli kassamenestys ja parhaiten tuottanut Peckinpahin elokuva 46,5 miljoonan dollarin tuotolla.


title: Raivopäät (elokuva)

text: Rekkakuski Martin ”Rubber Duck” Penwald (Kris Kristofferson) ajaa rekkaansa erämaassa Arizonassa, kun hänet ohittaa Jaguar E-Type, jonka kuljettaja Melissa (Ali MacGraw) alkaa ottaa valokuvia hänestä. Vastaantuleva apulaissheriffi pysäyttää Duckin, mutta lähtee sitten Jaguarin perään. Duck intoutuu ajamaan kilpaa kahden muun rekkakuskin, Pig Penin ja Spider Miken kanssa, kun kiero sheriffi ”Dirty Lyle” Wallace (Ernest Borgnine) heidät siihen houkuttelee LA-puhelimella väittäen tien olevan tyhjä kytistä. Hän kiristää kuskeilta lahjukset saatuaan heidät kiinni ylinopeudesta.


title: Raivopäät (elokuva)

text: Taukopaikalla Melissa myy tavaroitaan Jaguarin rikkouduttua. Duck menee nauttimaan syntymäpäivälahjastaan rekan hyttiin tarjoilijaystävättärensä kanssa, kun Lyle saapuu ja aikoo pidättää Spiderin irtolaisuudesta, koska tällä ei ole enää rahaa. Syntyneen joukkotappelun jälkeen paikalla olleet rekkakuskit päättävät vaihtaa osavaltiota ja lähtevät ajamaan New Mexicoa kohti.


title: Raivopäät (elokuva)

text: Rekkakuskien juttelu radioaalloilla kuuluu kauas ja heidän seuraansa liittyy lopulta suuri joukko muitakin kuskeja. New Mexicon kuvernööri aikoo ratsastaa heidän avullaan senaattiin ja tulee tapaamaan kuskeja heidän yöpymispaikassaan.


title: Raivopäät (elokuva)

text: Spider Mike joutuu poistumaan raskaana olevan vaimonsa takia ja joutuu pidätetyksi ja pahoinpidellyksi Texasissa. Pidätyssellin siivooja välittää radiolla viestin Duckille useiden kuskien kautta ja Duck lähtee pelastusretkelle. Joitain kuskeja tulee hänen avukseen ja he tuhoavat pikkukaupunkia, jossa Spider Mikeä pidetään vangittuna. Kaupungin sheriffi yrittää lähteä pakoon rekkoja mutta jää niiden jyräämäksi. Lyle joutuu seuraamaan läheltä Spiderin vapautusta.


title: Raivopäät (elokuva)

text: Kuskit päättävät nyt jatkaa matkaa Meksikoon, mutta ennen rajaa poliisit ovat virittäneet heille ansan, jossa Duck joutuu yksin kohtaamaan kansalliskaartin aseet. Hänen rekkansa tuhoutuu ja hänen uskotaan kuolleen. Hautajaisissa kiertelevä pastori ohjaa Melissan autoonsa, jossa Duck on vahingoittuneena, mutta hengissä. Lyle näkee hänestä vilauksen ja alkaa nauraa koko tapaukselle."Video-oppaassa" vuodelta 1994 Bello Romano luonnehtii elokuvaa sarjakuvamaiseksi ja räiskyväksi machoiluksi ja antaa sille kaksi tähteä viidestä, mikä vastaa sanallista arviota ”keskinkertainen”.


title: Klaus Berggreen

text: Klaus Berggreen (3. helmikuuta 1958) on entinen tanskalainen jalkapalloilija, joka pelasi parhaat kautensa italialaisissa seuroissa Pisa ja AS Roma. Keskikenttäpelaaja Berggreen edusti maataan 46 kertaa ja onnistui maalinteossa viidesti Tanskan jalkapallomaajoukkueessa. Hän osallistui jalkapallon MM-kisoihin 1986 sekä EM-kisoihin vuosina 1984 ja 1988.


title: Klaus Berggreen

text: Berggreen on valittu Tanskan jalkapalloilun Hall of Fameen.


title: Selve

text: Selve Automobilwerke AG oli saksalainen yritys, joka valmisti autoja vuosina 1923–1929.


title: Selve

text: Selve valmisti alun perin Basse & Selve -nimellä myytyjä moottoreita autoteollisuuden tarpeisiin. Vuonna 1923 se otti haltuunsa Norddeutsche Automobil-Werken, joka oli valmistanut Colibri- ja Sperber-nimisiä autoja.


title: Selve

text: Ensimmäiset Selve-autot olivat 1,5-litraisella 24-hevosvoimaisella ja kaksilitraisella 32-hevosvoimaisella moottorilla varustetut mallit. Sittemmin esiteltiin myös 2 090-kuutioisella, 40-hevosvoimaisella moottorilla varustettu auto, jonka iskutilavuutta kasvatettiin myöhemmin 2 352 kuutioon tehon säilyessä samana. Autosta oli tarjolla myös 65-hevosvoimainen urheilumalli. Vuonna 1925 tuli kuusisylinterinen 2 850-kuutioinen malli. Vuonna 1927 esitelty, 3 027-kuutioinen Selecta säilyi tuotannossa vuoteen 1929 asti, jolloin yritys lopetti autonvalmistuksen. Vuoden 1928 Berliinin autonäyttelyssä esiteltiin Paul Henzen suunnittelema etuvetoinen kuusisylinterinen malli, jonka tuotantoa ei kuitenkaan koskaan aloitettu.


title: Jouko Elevaara

text: Jouko Olavi "Jokkeri" Elevaara (s. 13. huhtikuuta 1943 Merikarvia) on suomalainen viihdealan yrittäjä ja vaikuttaja sekä entinen yleisurheiluvalmentaja. Koulutukseltaan hän on liikunnanohjaaja.


title: Jouko Elevaara

text: Elevaara omisti Merikarvialla Satakunnassa sijaitsevan vuodesta 1982 toimineen Merikievari-viihdekeskuksen, joka on yksi Suomen suosituimpia tanssipaikkoja. Hänellä on ollut lisäksi useita tanssilavoja eri puolilla maata. Ensimmäiset huvitilaisuutensa Elevaara järjesti 1960-luvulla Posiolla varainhankintakeinona paikalliselle urheiluseuralle.


title: Jouko Elevaara

text: 1990-luvulla Elevaara järjesti vuosittaista "Jokkerin löytö" -iskelmälaulukilpailua. Hän julkaisi myös Viihdesanomat-nimistä lehteä, jossa julkaistiin ns. "Jokkerin listaa". Siinä Elevaara määritteli säännöllisesti suomalaisten artistien kulloisenkin arvon viihdemaailmassa. Lista herätti usein ärtymystä taiteilijoiden keskuudessa. Hän esiintyy usein julkisuudessa kotimaiseen tanssimusiikkiin ja lavatanssikulttuuriin liittyvissä aiheissa.


title: Jouko Elevaara

text: Yleisurheiluvalmennuksen Elevaara aloitti 1960- ja 1970-lukujen vaihteessa toimiessaan Posion Pyrinnön toiminnanjohtajana. Hänen aikanaan Pyrintö nousi Kalevan malja -pisteillä laskettuna maan toiseksi parhaaksi yleisurheiluseuraksi. Parhaana vuotena Elevaaran valmennettavat voittivat yli 40 SM-kultaa kaikki ikäluokat mukaan lukien. Posiolta hän muutti vuonna 1973 ja siirtyi valmentajaksi ja toiminnanjohtajaksi Saarijärven Pullistukseen.


title: Jouko Elevaara

text: Elevaaran tunnetuimpia valmennettavia ovat olleet kestävyysjuoksijat Kaarlo Maaninka ja Martti Vainio sekä seiväshyppääjä Kimmo Pallonen. Maaninka sijoittui Elevaaran valmentamana pronssille 5000 metrin ja hopealle 10 000 metrin matkoilla Moskovan olympialaisissa vuonna 1980. Uskoon tultuaan Maaninka paljasti käyttäneensä veritankkausta ennen kisoja.


title: Jouko Elevaara

text: Jouko Elevaara on julkaissut yhden juoksuvalmennusoppaan. 1980-luvulla hän kehitti hiihtäjille tarkoitetun "Jokkerin ventti" -nimellä tunnetuksi tulleen kuntopiirin, joka on vielä nykyäänkin suosittu harjoite kestävyys- ja kuntourheilijoiden keskuudessa.


title: Jouko Elevaara

text: Omalla urheilu-urallaan hän hyppäsi vuonna 1973 Posion Pyrintöä edustaessaan vielä vuoden 2014 lopussa voimassa olleen Lapin piirin ennätyksen 730 pituushypyssä.


title: Jouko Elevaara

text: Elevaara toimii kolumnistina ja bloggaajana Satakunnan Kansalle.


title: Pristinan yliopisto

text: Pristinan yliopisto on vuonna 1970 perustettu Kosovon historiallisesti ainut yliopisto. Vuonna 1999 Kosovon sodan myötä yliopisto jakaantui kahdeksi täysin erilliseksi samannimiseksi yliopistoksi. Nykyisen Kosovon tasavallan pääkaupungissa sijaitseva Prishtinan yliopisto ( tai "Univerzitet u Prištini") on albaanien, kun taas Mitrovican pohjoisosassa sijaitseva Prištinan yliopisto () on serbien. Jälkimmäinen sai kansainvälisen tunnustuksensa, kun UNMIK ja Euroopan yliopistojärjestö (EUA) tunnustivat sen nimellä Mitrovican yliopisto vuonna 2002, mutta kumpikin kansallisuusryhmä kutsuu yliopistoaan Pristinan yliopistoksi ja pitävät sitä alkuperäisenä. Serbian sosialistinen tasavalta perusti alkuperäisen Prištinan yliopiston lukuvuodelle 1969–1970.


title: Pristinan yliopisto

text: Nykyinen Pristinassa sijaitseva Pristinan yliopisto on Balkanin yliopistoverkoston ("Balkan University Network") jäsen edustaen Kosovon tasavaltaa. Kansainvälisesti sen tunnustavat amerikkalaiset ja eurooppalaiset yliopistot sekä näiden kanssa yhteistyötä tekevät kansainväliset organisaatiot.


title: Pristinan yliopisto

text: Ensimmäinen Kosovon korkeakoulutusta tarjoava oppilaitos "Pristinan ylempi pedagogillinen koulu" () perustettiin vuonna 1958. Sillä oli neljä opetusryhmää: albanian kieli ja kirjallisuus, serbokroatian kieli ja kirjallisuus, biologia ja kemia, teknillinen peruskoulutus ja fysiikka sekä matematiikka ja fysiikka. Ensimmäisenä lukuvuonna 1958–1959 aloittavia kokopäiväisiä opiskelijoita oli 93 ja osa-aikaisia 55. Lukuvuonna 1961–1962 perustettiin Prizrenin ylempi pedagogillinen koulu, jossa aloitti 100 opiskelijaa mukaan lukien 48 albaania. Vuonna 1962 Prizrenin koulusta tuli itsenäinen. Pristinan ylempi pedagogillinen koulu perusti toimipisteen Novi Pazariin osa-aikaisia opiskelijoita varten.


title: Pristinan yliopisto

text: Vuonna 1959 Pristinaan perustettiin ylempi hallintokoulu, jossa aloitti 184 kokopäiväistä ja 407 osa-aikaista opiskelijaa. Vuonna 1960 Pejaan perustettiin ylempi talous- ja kauppakoulu, jossa aloitti ensimmäisenä kahtena toimintavuonna 186 kokopäiväistä ja 176 osa-aikaista opiskelijaa. Samana vuonna Pristinan perustettiin uusi korkeakoulutusta tarjoava koulu, Pristinan ylempi maatalouskoulu, jossa aloitti lukuvuonna 1961–1962 165 kokopäiväistä ja 395 osa-aikaista opiskelijaa.


title: Pristinan yliopisto

text: Lokakuussa 1960 perustettiin Pristinaan perustettiin filosofinen tiedekunta, joka oli ensimmäinen laatuaan Kosovossa. Tiedekunnassa oli kuusi eri oppiaineryhmää: albanologia, serbokroatian kieli, matematiikka, fysiikka, kemia ja biologia. Pian perustettiin uusia oppiaineita: Venäjän kieli ja kirjallisuus sekä Englannin kieli ja kirjallisuus. Ensimmäisenä lukuvuonna 1960–1961 tiedekunnassa aloitti 92 kokopäiväistä opiskelijaa, joista 60 oli albaaneja, 32 serbejä ja viisi muita, ja 141 osa-aikaista opiskelijaa. Opettajia oli seitsemän: viisi serbiä ja kaksi albaania. Heistä viisi oli tekniikan tohtoreita ja yksi maisteri. Vuonna 1964 valmistuivat ensimmäiset tiedekunnan maisterit, joista 16 oli albaaneja ja 15 muita.


title: Pristinan yliopisto

text: Vuonna 1961 perustettiin Pristinan talous- ja oikeustieteellinen tiedekunta, jossa oli kaksi tiedekunnan nimessäkin näkyvää linjaa. Ensimmäisenä vuonna tiedekunnassa aloitti 586 students, joista 185 oli oikeustieteellisessä (43 kokopäiväistä ja 142 osa-aikaista) ja 401 taloustieteellisessä (120 kokopäiväistä ja 281 osa-aikaista). Näistä lähes 600 opiskelijasta 323 oli serbejä, 134 albaaneja ja 129 muita.


title: Pristinan yliopisto

text: Vuonna 1961 perustettiin vielä kaksi insinöörikoulutusta antavaa ylempää teknillistä koulua: Pristinaan ja Mitrovicaan. Edeltävässä aloitti 364 opiskelijaa (87 kokoaikaista ja 277 osa-aikaista) ja jälkimmäisessä 51 opiskelijaa (33 kokoaikaista ja 18 osa-aikaista).


title: Pristinan yliopisto

text: Näissä neljässä vuonna 1961 perustetuissa neljässä korkeakoulussa ja kahdessa tiedekunnassa opiskeli yhteensä 3 320 opiskelijaa, joista 1046 oli osa-aikaisia ja 2274 osa-aikaisia. Näistä opiskelijoista serbejä oli 2010, albaaneja 928 ja muita 382. Korkeakoulutus Kosovossa laajeni 1960-luvulla vielä enemmän, kun perustettiin Prizrenin pedagogillinen koulu "Xhevdet Doda" (1962), Pristinan teknillinen tiedekunta (1965) ja ylempi pedagogillinen koulu "Bajram Curri" Dakovicaan (1967). Lääketieteellinen tiedekunta perustettiin Pristinaan vuonna 1969. Tuohon mennessä Kosovossa oli neljä tiedekuntaa ja kahdeksan korkeakoulua. Nämä kaikki oltiin perustettu Belgradin yliopiston täydellä tuella. ja pääasiassa nämä tiedekunnat toimivat Belgradin yliopiston etätoimipisteinä.


title: Pristinan yliopisto

text: Näissä tiedekunnissa ja korkeakouluissa opetus annettiin lähes poikkeuksetta serbokroatian kielellä. Lähes kaikki opetushenkilökunnasta olivat serbejä. Vuonna 1960 albaniankielistä opetusta annettiin vain albaanitutkimuksessa (albanologia), mutta kaksi vuotta myöhemmin pedagogiikkaa ja sosiologiaa alettiin opettaa albaniaksi. Syksyllä 1966 pidetyn Jugoslavian kommunistisen puolueen puoluekokouksen päätösten myötä luokassa oli oltava yksi albaniankielinen avustaja albanian kielen ylläpitämiseksi. Samoin albaniankielisen opetushenkilökunnan luomista tehostettiin.


title: Pristinan yliopisto

text: Vuoden 1966 Brionin puoluekokouksen jälkeen albaanit vaativat yhä voimakkaammin heidän kansallisten etujensa huomioon ottamista. Vuonna 1968 paikalliset mielenosoitukset muuttuivat valtakunnallisiksi ja niissä vaadittiin itsehallintoa, uutta perustuslakia, Pristinan yliopiston perustamista ja vastaavia asioita. Vuodesta 1958 alkaen Kosovossa oli alkanut kehittyä korkeakoulutettu albaaniväestö, joka vaati albaniankielistä korkeakoulua ja jota myös tarvittiin tätä tulevaa korkeakouluopetusta antamaan.


title: Pristinan yliopisto

text: Kosovon ja Metohijan autonomisen maakunnan edustajainkokous hyväksyi 18. marraskuuta 1969 lain Pristinan yliopiston perustamisesta ja Serbian sosialistinen tasavalta hyväksyi sen. Lain ensimmäisessä artiklassa määriteltiin yliopisto oikeussubjektiksi ja toisessa artiklassa sen määrättiin koostuvan filosofisesta tiedekunnasta, oikeus- ja taloustieteellisestä tiedekunnasta, teknillisestä tiedekunnasta ja lääketieteellisestä tiedekunnasta. Yliopiston perustava kokous pidettiin 13. helmikuuta 1970 ja juhlallinen perustamiskokous kaksi päivää myöhemmin. Näin ollen 15. helmikuuta julistettiin Pristinan yliopiston päiväksi. Ensimmäiseksi yliopiston rehtoriksi valittiin professori Dervish Rozhaja.


title: Pristinan yliopisto

text: Vuonna 1971 filosofisesta tiedekunnasta erotettiin ja perustettiin matemaattis-luonnontieteellinen tiedekunta. Samoihin aikoihin oikeus- ja taloustieteellinen tiedekunta jaettiin kahtia erillisiksi tiedekunniksi. Vuonna 1973 perustettiin maataloustieteellinen tiedekunta Pristinaan sekä kaivostieteen ja metallurgian tiedekunta Mitrovicaan. Vuonna 1975 perustettiin humanistinen tiedekunta pristinaan ja ylempi pedagogillinen koulu "Skënderbeu" Gjilaniin. Vuonna 1976 perustettiin ylempi teknillinen koulu (myöh. korkeakoulutuksen keskus) Ferizajiin ja vuonna 1979 fysikaalisen koulutuksen (liikuntatieteellinen) tiedekunta Pristinaan.


title: Pristinan yliopisto

text: Vuoden 1980 itsehallintosopimuksen myötä korkeakoulut liitettiin Pristinan yliopistoon.


title: Pristinan yliopisto

text: Aluksi opetus jatkoi samalta serbialaiselta pohjalta kuin aiemminkin, mutta 1970-luvun myötä albaaniopiskelijoiden määrä lisääntyi räjähdysmäisesti samoin kuin albanian kielellä opettaminen. Pristinan yliopistossa oli lukuvuonna 1969–1970 opiskelijoita 7 712, joista 5 303 oli kokoaikaisia ja 2 409 osa-aikaisia. Etninen jakauma oli 3 669 albaania ja 4 043 serbokroaattia. Serbienemmistö oli vielä niukka, mutta kymmenen vuoden aikana yliopisto albanialaistui, kun yliopisto kehittyi keskeinen albanian kielen opiskelun ja tutkimuksen keskus. Lukuvuonna 1979–1980 yliopistossa oli 34 922 opiskelijaa (25 009 kokoaikaista ja 9 913 osa-aikaista), joista albaniaksi opiskeli 24 771 ja serbokroatiaksi 10 151. Seuraavana lukuvuonna opiskelijoita oli jo 43 321, joka on ollut yliopiston suurin opiskelijamäärä koskaan. Myös naispuolisten opiskelijoiden määrä lisääntyi. Opetushenkilökunnan määrä lisääntyi ja sekin albanialaistui. Lukuvuonna 1969–1970 yliopistossa oli noin 200 opettajaa ja 200 apulaista. Lukuvuonna 1979–1980 oli jo 600 opettajaa ja 400 avustajaa joukossa täyspäiväisesti työskentelevää yli 190 tohtoria ja 173 maisteria. Tohtoreista albaaneja oli 126 ja maistereista 134.


title: Pristinan yliopisto

text: Tämän kaikki vahvisti albaanien kansallista itsetuntoa. Yliopisto oli monien albaaninationalististen mielenilmaisujen tapahtumapaikkana. Vuonna 1974 vähintään 100 opiskelijaa pidätettiin osallistumisesta nationalistisiin protesteihin.


title: Pristinan yliopisto

text: Kaikki tiedekunnat tuplattiin mukaan lukien opetus, kirjallisuus, hallinto, julkaisutoiminta ja julkaisut, jotta varmistettaisiin tasa-arvoisuus väestöryhmien välillä. Yliopisto ei ollut niinkään tavanomainen kaksikielinen yliopisto, vaan lähinnä kuin kaksi yliopistoa olisi ollut saman katon alla.


title: Pristinan yliopisto

text: Yliopisto herätti ristiriitoja aloittamisestaan lähtien. Serbian opetusministeri syytti myöhemmin 1990-luvun alussa, että yliopisto oli yksi useista "käytännön ja teoreettisen separatismin keskuksista". Jo vuonna 1971 serbit ja montenegrolaiset prostestoivat yliopiston avaamista vastaan. Kosovon silloisen kommunistijohtajan mukaan yliopiston avaaminen kohtasi vahvaa vastusta serbikommunistien taholta, vaikka yliopistohankkeella oli itse Josip Broz Titon tuki. Yliopiston perustaminen otettiin Kosovon autonomian enteenä.


title: Pristinan yliopisto

text: Kosovon vuoden 1981 mielenosoitukset saivat alkunsa yliopistolta. Niissä vaadittiin Kosovolle niin tasavallan statusta kuin eroa Jugoslaviasta ja liittämistä Albaniaan. Vaikka viranomaiset jälleen syyttivätkin nationalistiradikaaleja, oli protestien syntyyn useita eri vaikuttavia tekijöitä. Kosovon kulttuurillinen eristäytyneisyys muusta Jugoslaviasta ja endeeminen köyhyys aiheuttivat sen, että Kosovossa oli suhteessa muihin Jugoslavian alueisiin eniten sekä opiskelijoita että lukutaidottomia. Yliopistokoulutus ei ollut tae menestyksekkäästä tulevaisuudesta, koska Pristinan yliopisto oli teknillisten aineiden sijaan painottunut humanistisiin aineisiin erityisesti albanologiaan, mikä ei käytännössä tarjonnut työmahdollisuuksia juuri muualla kuin paikallisessa hallinnossa tai kulttuurityössä, eikä antanut mahdollisuuksia päästä Kosovon ulkopuolelle. Tämä loi suuren määrän korkeakoulutettuja ja katkeroituneita työttömiä, jotka olivat otollista maaperää nationalistisen liikkeen kasvulle. Esimerkiksi Kosovon vapautusarmeijan komentaja Hashim Thaçi tuli alun perin tunnetuksi opiskelijaradikaalina.


title: Pristinan yliopisto

text: Lisäksi Kosovon serbi- ja montenegrolaisväestö harmistui yhä enemmän yliopistokaupungin opiskelijaväen aiheuttamasta taloudellisesta ja sosiaalisesta taakasta. Vuonna 1981 yliopistossa oli 20 000 opiskelijaa, mikä tarkoitti, että joka kymmenes kaupungin asukas oli opiskelija.


title: Pristinan yliopisto

text: Mielenosoitukset alkoivat 11. maaliskuuta 1981 alun perin spontaanista mielenilmauksesta, jossa vaadittiin parempaa kouluruokaa ja elinolosuhteita asuntoloihin. Poliisi hajottivat nämä protestit, mutta ne palasivat kaksi viikkoa myöhemmin 26. maaliskuuta 1981. Tällä kertaa poliisi käytti voimaa hajottaessaan albaaniopiskelijoiden istumamielenosoituksen asuntolassa. Loukkaantuneita oli 35 henkilöä ja pidätettyjä 21. Poliisin väkivalta provosoi kansannousun, kun kymmeniätuhansia ihmisiä mielenosoitti eri puolilla Kosovoa. Liittovaltion hallitus julisti hätätilan ja lähetti 30 000 sotilasta maakuntaan. Jugoslavian viranomaiset tuhkahduttivat mellakavat väkivaltaisesti aiheutta useita kuolonuhreja. Pristinan yliopiston professorin Pajazit Nushin mukaan 120 albaaniopiskelijaa ammuttiin tai kidutettiin hengiltä. Viranomaiset myönsivät 11 ihmisuhria, mutta Amnesty International puhui jopa 300 kuolleesta.


title: Pristinan yliopisto

text: Mielenosoitusten jälkeen "separatistit" puhdistettiin yliopiston opiskelijoiden ja tiedekuntien joukosta. 226 opiskelijaa ja yliopiston työntekijää syytettiin ja tuomittiin jopa 15 vuoden vankeusrangaistuksiin. Useita albaaneja erotettiin viroistaan mukaan lukien yliopiston puheenjohtaja ja kaksi rehtoria. Heidät korvattiin kommunistipuolueen kovan linjan kannattajilla. Lisäksi yliopistoa kiellettiin käyttämästä Albaniasta tuotuja oppikirjoja ja vastaisuudessa se saattoi opetuksessaan käyttää vain serbokroatiasta käännettyjä teoksia. Mielenosoitukset saivat myös yhä useammat serbipoliitikot vaatimaan keskittämistä, serbien maiden yhtenäistämistä ja albaaneihin kohdistuvan kulttuurillisen pluralismin vähentämistä sekä serbialaisen kulttuurin suojelua ja edistämistä. Serbikommunistit leimasivat yliopiston "nationalismin linnoitukseksi".


title: Pristinan yliopisto

text: Yliopisto kuitenkin jatkoi 1980-luvulla Kosovon statuksen muuttamisen tukemista ja levitti Enver Hoxhan ja maolaista ideologiaa sekä kannatti Suur-Albanian luomista pääasiassa Tiranasta tulleiden albaaniprofessoreiden vaikutuksesta. Samaan aikaan yliopiston käytännön toiminta halvaantui jatkuvien albaanimielenosoitusten ja hallinnon serbi- ja albaanijäsenten jatkuvien poliittisten riitojen takia. Joskus jopa kokonaiset asuntolat suljettiin mielenosoitusten takia.


title: Pristinan yliopisto

text: Serbialainen sosialistipoliitikko ja myöhempi kansallinen johtaja Slobodan Milošević valittiin Serbian presidentiksi 1989. Hän oli aktiivisesti puhunut serbialaisen Kosovon puolesta. Ensi töikseen vuonna 1989 hän poistatti Serbian perustuslaista Kosovon autonomian ja liitti maakunnan elimelliseksi osaksi Serbiaa.


title: Pristinan yliopisto

text: Pristinen ja Novi Sadin maakuntayliopistojen hallinto keskitettiin maakuntien pääkaupungeista Belgradiin. Erityisesti Pristinan yliopisto joutui tiukan repression kohteeksi. Yhdessä muiden Kosovon oppilaitosten kanssa yliopiston opetussuunnitelma lakkautettiin ja korvattiin Belgradissa tehdyllä. Albaaniopettajat ja- opiskelijat kieltäytyivät laajasti noudattamasta uutta opetussuunnitelmaa ja Serbian parlamentin määräämia uusia opintouudistuksia sekä vastustivat yleensä Kosovon autonomian lakkauttamista. Näin ollen useita albaaniopettajia syytettiin Serbian koululakien rikkomisesta, erotettiin ja korvattiin serbeillä. Joissain tapauksissa erottamiset perustettiin muilla syin, kuten "tiedekunnan rakennuksesta poistumisesta työaikana". Yliopiston rehtori, professori Ejup Statovci tuomittiin vankeuteen kirjoitettuaan kirjeen, jossa pyysi yliopistorakennusten palauttamista albaanien tiedekunnalle ja sen opiskelijoille. Hänet korvannut serbialainen professori Radivoje Papović selitti virallisen syyn yliopistossa tehtyihin muutoksiin:


title: Pristinan yliopisto

text: Papović oli vihattu mies Kosovon albaanien parissa ja 16. tammikuuta 1997 hän loukkaantui vakavasti Kosovon vapautusarmeijan Nait Hasaninen tekemässä autopommi-iskussa.


title: Pristinan yliopisto

text: Myös opiskelija-aineksen koostumus muuttui huomattavasti. Uusi lukuvuonna 1991–1992 käyttöön otettu sisäänottojärjestelmä varmisti ainakin teoriassa yhden suhde yhteen periaatteella opiskelupaikkoja kummallekin väestöryhmälle, mikä tarkoitti 1 580 kokopäiväopiskelijaa kummallekin osapuolelle. Käytännössä albaaniopiskelijat boikotoivat koulutusta pudottaen albaanien määrän 27 000 opiskelijasta nollaan. Tätä monet serbit pitivät hyvänä asiana, koska nyt rahoitus tuli ainoastaan ei-albaaniväestön käyttöön. Jäljelle jääneet albaaniprofessorit jatkoivat työskentelyä jonkin aikaa, kunnes 1½ vuotta jatkuneen boikotin jälkeen he olivat turhia ja heidät voitiin erottaa. Henkilöille, joita tarvittiin, tarjottiin mahdollisuutta jatkaa opetustyössä serbian kielellä. Kuitenkin harva jäi muiden albaanien uhkausten ja painostuksen myötä. Näin ollen albaanit olivat onnistuneet tehokkaasti sulkemaan itsensä yliopiston ulkopuolelle, kun ei ollut albaaninkielisiä opettajia tai opiskelijoitakaan.


title: Pristinan yliopisto

text: Albaaninkielinen koulutus jatkui yksityisissä puitteissa osana epävirallista varjovaltiota, itsejulistettua "Kosovon tasavaltaa", jonka Kosovon albaanit olivat perustaneet. Tämä mahdollisti noin 30 000 albaaniopiskelijan kouluttamisen jatkumisen. Tämä kutsui edelleen itseään Prishtinan yliopistoksi ja sitä rahoitti diasporassa olevat albaanit ja varjovaltion keräämä verotus. Koulutus tapahtui ilman minkäänlaista kytköstä akateemiseen järjestelmään, mikä itse asiassa vain huononsi entisestään sen laatua. Esimerkiksi lääketieteen opiskelijoilla ei ollut pääsyä klinikoihin, laboratorioihin tai muuhun tärkeään varustukseen.). Kuitenkin yliopiston professorit raportoivat useista valmistuneista, maistereista ja tohtoreista. Yliopisto nimittäin jatkoi tutkintotodistusten myöntämistä Kosovon tasavallan oikeudella, mutta nämä eivät tietenkään olleet Jugoslavian liittotasavallan tunnustamia tutkintoja. Valtion turvallisuusjoukot ratsasivat ja häiritsivät näiden epävirallisten koulujen toimintaa.


title: Pristinan yliopisto

text: Vuosikymmenen toisella puoliskolla Serbian hallitus aloitti neuvottelut yliopistosta albaanijohtajien kanssa. Nämä neuvottelut johtivat vuonna 1998, jolloin Kosovon kriisi oli hyvää vauhti eskaloitumassa, sopimukseen, joka mahdollisti albaaniopiskelijoiden paluun yliopistoon. Slobodan Miloševićin ja Ibrahim Rugovan solmimassa sopimuksessa sovittiin, että Kosovon albaanien tulisi saada haltuunsa 60 prosenttia yliopiston kampuksesta, serbien 35 prosenttia ja 5 prosenttia. Kolme yliopiston rakennusta luovutettiin albaanien haltuun 15. toukokuuta 1998. Kosovon serbit kuitenkin järjestivät väkivaltaisia protesteja siirtoa vastaan ja heidän häätämisekseen tarvittiin lopulta hallituksen joukkoja. Rakennukset olivat pahoin tuhotut niiden huonekalujen ja varusteiden ollessa täysin vandalisoituja, jotta ne olisi saatu käyttökelvottomiksi.


title: Pristinan yliopisto

text: Kosovon sodan puhkeaminen vuonna 1999 hankaloitti niin virallisen kuin epävirallisen yliopiston toimintaa. YK:n päätöslauselman 1244:n antamisen ja KFOR-joukkojen saapumisen jälkeen suurin osa yliopiston henkilökunnasta ja opiskelijoista oli paennut kesäkuussa 1999. Elokuussa 1999 kaksi kuukautta sodan päättymisen jälkeen Pristinan serbiväestön määrä oli pudonnut 40 000 henkilöstä alle tuhannen.


title: Pristinan yliopisto

text: Vain albaanien Pristinan yliopiston tiedekunnat:


title: Mr. Belgia

text: Mr. Belgia oli kehonrakennuskilpailu vuosina 1947–1983. Tapahtumassa oli myös erilliset kisat pituuksien mukaan vuodesta 1952 lähtien ja nuorten kisat vuotta aikaisemmin. Jean Ladeuze voitti kolmesti kokonaiskilpailun, joka on kisojen ennätys.


title: Mykola Plavjuk

text: Mykola Plavjuk, (5. kesäkuuta 1925 Rusiv, Puola (nyk. Ukrainassa) – 10. maaliskuuta 2012) oli Ukraina maanpakolaishallinnon viimeinen (järjestyksessä neljäs) presidentti. Hän oli tehtävässä joulukuusta 1989 alkaen 22. elokuuta 1992 saakka, jolloin hän luovutti seremoniallisesti tehtävän ja valtion symbolit juuri valitulle Ukrainan presidentille Leonid Kravtšukille tämän toimeenastumisseremoniassa.


title: This Is Gene Austin

text: This Is Gene Austin on ko. yhdysvaltalaisen iskelmälaulajan monofoninen kokoelma-albumi vuodelta 1972. Levytykset ovat vuosilta 1927–1931, 1934 ja 1953.


title: This Is Gene Austin

text: Levy-yhtiö on newyorkilainen RCA Records, levymerkki Victor ja luettelotunnus VPM-6056.


title: This Is Gene Austin

text: Masteroinnin on uudistanut Don Miller.


title: This Is Gene Austin

text: Levykansion tekstistä osan on laatinut Gene Austinin kummipoika, Epic Recordsin artisti David Houston, joka kertoo esiintyneensä mm. Hank Snown kanssa. Toinen kirjoittaja on televisiotuottaja Paul Henning. Häneltä on lainattu tekstiä Gene Austinin muistotilaisuuden puheesta 29. tammikuuta 1972. Henning kertoo olleensa Missourin osavaltiossa sijaitsevan kotikaupunkinsa Independencen Gene Austin Fan Clubin perustajajäseniä yhdessä tulevan Yhdysvaltain presidentin Trumanin kanssa. Muistopuhe on arkistoitu Yhdysvaltain kongressin kirjastoon korttiin numero 72-750085.


title: This Is Gene Austin

text:
LP-levyt on prässätty RCA Corporationin tuolloin uudella menetelmällä nimeltään Dynaflex, ja yhtiön mukaan vinyylilevystä on saatu entistä ohuempi, tasalaatuisempi ja pitkäikäisempi.
”Ain’t She Sweet?” ja ”Carolina Moon” ovat orkesterikappaleita. Jälkimmäisellä saksofonisoolon soittaa Andy Sannella.


title: HMS Cobra

text: HMS Cobra oli Britannian Kuninkaallisen laivaston 1899 vesille laskettu torpedovenehävittäjä, jonka laivasto lunasti itselleen vuonna 1900.


title: HMS Cobra

text: Armstrong Whitworth valmisti aluksen ilman tilausta telakkanumerolla 674 tarjoten sen kuitenkin 12. joulukuuta 1899 Amiraliteetin lunastettavaksi. Alus laskettiin vesille 28. kesäkuuta 1899. Laivasto lunasti 8. toukokuuta 1900 aluksen 70000 punnalla vuosien 1900-1901 laivasto-ohjelman täydennyksenä. Alus valmistui 1901.


title: HMS Cobra

text: "HMS Cobra" ura päättyi perän katkettua 18. syyskuuta 1901 lähellä Cromeria. Alukselta pelastui kaksitoista henkeä ja kaikkiaan 44 laivaston ja 23 valmistajan edustajaa sai turmassa surmansa. Pääosa surmansa saaneista siviileistä oli Parsons Marinen turbiinimoottoria testaamassa olleita.


title: HMS Spiteful (1899)

text: HMS Spiteful oli Britannian Kuninkaallisen laivaston Spiteful-luokan torpedovenehävittäjä.


title: HMS Spiteful (1899)

text: Sen köli laskettiin 12. tammikuuta 1898 Palmers Shipbuilding and Iron Companyn telakalla Jarrowissa telakkanumerolla 734 ja alus laskettiin vesille 11. tammikuuta 1899. Alus valmistui helmikuussa 1900.


title: HMS Spiteful (1899)

text: "HMS Spiteful" palveli koko uransa Britteinsaarilla. Alus myytiin 14. syyskuuta 1920 romutettavaksi Hayesille Portlandiin.


title: HMS Peterel (1899)

text: HMS Peterel oli Britannian Kuninkaallisen laivaston Spiteful-luokan torpedovenehävittäjä.


title: HMS Peterel (1899)

text: Sen köli laskettiin 29. heinäkuuta 1898 Palmers Shipbuilding and Iron Companyn telakalla Jarrowissa telakkanumerolla 745 ja alus laskettiin vesille 30. maaliskuuta 1899. Alus valmistui heinäkuussa 1900.


title: HMS Peterel (1899)

text: "HMS Peterel" palveli koko uransa Britteinsaarilla. Alus myytiin 30. elokuuta 1919 romutettavaksi T. R. Salesille.


title: HMS Myrmidon (1900)

text: HMS Myrmidon oli Britannian Kuninkaallisen laivaston Myrmidon-luokan torpedovenehävittäjä.


title: HMS Myrmidon (1900)

text: Alus tilattiin huhtikuussa 1899 Palmers Shipbuilding and Iron Companyltä Jarrowista. Sen köli laskettiin 23. lokakuuta 1899 telakkanumerolla 751 ja alus laskettiin vesille 26. toukokuuta 1900. Alus valmistui toukokuussa 1901.


title: HMS Myrmidon (1900)

text: "HMS Myrmidon" siirrettiin 1901 Välimerelle, mistä se palasi Britteinsaarille 1905. Se palveli seuraavan vuoden Atlantin laivastossa ennen liittymistään Britteinsaarille sijoitettuihin laivueisiin. Alus upposi "SS Hambournin" törmättyä alukseen 26. maaliskuuta 1917 Englannin kanaalissa.


title: HMS Syren

text: HMS Syren oli Britannian Kuninkaallisen laivaston Myrmidon-luokan torpedovenehävittäjä.


title: HMS Syren

text: Amiraliteetti tilasi huhtikuussa 1899 aluksen Palmers Shipbuilding and Iron Companyltä Jarrowista. Sen köli laskettiin 24. marraskuuta 1899 telakkanumerolla 752 ja alus laskettiin vesille 20. joulukuuta 1900. Alus valmistui helmikuussa 1902.


title: HMS Syren

text: "HMS Syren" palveli koko uransa Britteinsaarilla, kunnes se myytiin 14. syyskuuta 1920 romutettavaksi Hayesille Porthcawliin.


title: Helli Kaikkonen

text: Helli Helena Kaikkonen (24. helmikuuta 1898 Värtsilä – 9. tammikuuta 1974 Helsinki) oli suomalainen kristillinen kirjailija ja suomentaja.


title: Helli Kaikkonen

text: Kaikkonen sanoitti hengellisen laulun "Kristallivirta" ukrainalaisen kansansävelmän pohjalta. Tämä laulu löytyy helluntaiseurakuntien ja vapaakirkon käyttämästä Hengellisestä laulukirjasta numerolla 590.


title: Greta Bjurström

text: Greta Bjurström (13. marraskuuta 1889 – 13. heinäkuuta 1970 Helsinki) oli suomalainen ruotsin kielellä kirjoittanut kirjailija.


title: Metsäala

text: Metsäalalla tarkoitetaan laajasti nykyisiä ja uusia metsien käyttöön perustuvia elinkeinoja. Metsäalaan kuluu mm. metsien monikäyttö, puun tuottaminen, puun korjuu ja kuljetus sekä metsäteollisuus. Myös erilaisten metsäekosysteemien ekologinen tutkimus ja metsien hoitoon ja käyttöön liittyvä soveltava tutkimus kuuluvat osaksi metsäalaa. Metsätalous tarkoittaa metsän käyttöä ja hoitoa taloudellisesti. Metsäsektori käsittää metsätalouden ja metsäteollisuuden.


title: Metsäala

text: Keräilyä ja metsästystä järjestelmällisemmän metsien käytön historian katsotaan juontavan juurensa 1500-luvulle jolloin alkoi kaskiviljelyn aika. Kaskiviljely taantui 1800-luvun puolivälissä, kun metsän paikallisesta käytöstä siirryttiin teolliseen metsänkäyttöön.


title: Metsäala

text: Metsillä ja metsäteollisuuden kehityksellä on ollut keskeinen yhteiskunnallinen merkitys Suomen historiassa. Se heijastuu niin metsiin liittyvän, kuin esimerkiksi asutushistoriankin tutkimuksessa. Metsäala on käynyt läpi monia murrosprosesseja jotka nivoutuvat tiiviisti yhteen koko yhteiskuntamme taloudellisen, poliittisen ja kulttuurisen kehityksen kanssa.


title: Metsäala

text: Puuvarat ja niiden käyttömahdollisuudet ovat olleet tärkeä tutkimuskohde kautta metsien käytön historian. Metsäntutkimuslaitos perustettiin vuonna 1917. Järjestelmälliset metsien inventoinnit muodostavat ainutlaatuisen aikasarjan Suomen metsien kehityksestä. Valtakunnan metsien inventointi toteutettiin ensimmäistä kertaa maanlaajuisesti jo 1920-luvulla (VMI1 1921-1924). Tämä inventointi oli koko maailmankin mittakaavassa ensimmäisiä tilastolliseen otantaan pohjautuvia inventointeja. 1920-luvusta lähtien inventoinnit ovat toistuneet säännöllisin, noin 5-10 vuoden välein . Metsäntutkimuksella tuotettu tieto luo pohjaa metsävarojen käytön linjauksille nyt ja tulevaisuudessa.


title: Metsäala

text: Metsäalan koulutuksella ja tutkimuksella on pitkät perinteet Suomessa ja niin tutkimusta kuin koulutustakin arvostetaan myös kansainvälisesti. Suomalaisen metsäalan koulutuksen vaiheikas historia alkoi, kun ulkomailla saadun metsäopetuksen ei enää katsottu vastaavan Suomen metsien hoidon vaatimuksia. Vuonna 1858 perustettiin Lammin pitäjään Evon metsäopisto, jonka tehtävänä oli kasvattaa kotimaisia metsänhoitajia valtion tarpeisiin. Evon lisäksi metsänhoitoa saattoi vuodesta 1866 lähtien opiskella myös vuonna 1840 perustetun Suomen ensimmäisen maanviljelysopiston yhteydessä Mustialassa. 1800-luvulla opetus ja tutkimus oli kuitenkin vielä hajanaista.


title: Metsäala

text: Vuonna 1908 korkein metsäopetus siirrettiin Keisarilliseen Aleksanterin Yliopistoon osaksi filosofisen tiedekunnan maanviljelystaloudellista osastoa metsätieteellisen laitoksen ensimmäiseksi johtajaksi nimitettiin nuori kasvi- ja metsätieteilijä, tohtori A. K. Cajander. Hänen merkityksensä metsäopetuksen liikkeellepanevana voimana oli hyvin suuri. Ensimmäinen metsätieteellisen tiedekunnan tuottama väitöskirja ilmestyi vuonna 1912.


title: Metsäala

text: 1900-luvun alussa metsäkouluja perustettiin myös muualle Suomeen. Vuonna 1903 avattiin Ähtärissä Tuomarniemen metsäkoulu, vuonna 1905 Pieksämäellä Nikkarilan metsäkoulu ja Rovaniemellä Hirvaan metsäkoulu sekä vuonna 1908 Sipoossa ruotsinkielinen Söderkullan metsäkoulu. Tuohon aikaan koulutus kesti kaksi vuotta ja koulut huolehtivat pitkään metsätyönjohtajien (myöhemmin metsäteknikkojen) koulutuksesta.


title: Metsäala

text: Metsätalous ja metsäteollisuus työllistivät vuonna 2011 yhteensä 69 000 henkilöä, mikä vastasi vajaata kolmea prosenttia koko kansantalouden työllisistä. Metsäsektorin henkilöstöstä 68 prosenttia oli metsäteollisuuden palveluksessa, ja loput työskentelivät erilaisissa metsätalouden tehtävissä. Metsäteollisuuden ja Metsähallituksen puunkorjuu on käytännössä täysin koneellistettu, ja mahdollisuudet lisätä puunkorjuun työllisyyttä ovat rajalliset. Uusia työmahdollisuuksia sen sijaan on avautunut esimerkiksi energiapuun korjuussa sekä taimikonhoidossa ja nuoren metsän kunnostustöissä. Työvoiman kysyntä kasvaa jatkossa, mikäli aines- ja energiapuun sekä metsänhoitotöiden määrät lisääntyvät Kansallisen metsäohjelman 2015 tavoitteiden mukaisesti.


title: Metsäala

text: Metsätalous vastaa metsäteollisuuden puuntarpeen tyydyttämisestä ja metsien kestävästä hoidosta. Metsätalouteen liittyvät työtehtävät ovat pääosin metsien hoidon ja puunhankinnan suunnittelu- ja toteutustehtävissä. Metsätalousyritysten toimintakenttää ovat puun korjuu, metsänhoito, metsäkoneiden valmistus ja myynti sekä neuvonta- ja konsulttipalvelut. Metsätalousalan ammattilaisia tarvitaan myös taajamametsien, puistojen ja pihapuiden hoidossa. Metsätalouden työtehtävät ovat muuttuneet huomattavasti viimeisten vuosikymmenien aikana etenkin varsinaisia metsätaloustöitä toteuttavien työntekijöiden osalta. Ammattiasemarakenne on toimihenkilövaltaistunut ja teknologian kehityksen myötä työstä on tullut fyysisesti kevyempää ja turvallisempaa puunkorjuun muututtua lähes kokonaan koneelliseksi. Koneellistaminen näkyy vähitellen myös metsänhoitotöissä aina taimien istuttamisesta lähtien. Koneellistumisen myötä työn psyykkinen kuormittavuus on lisääntynyt.


title: Metsäala

text: Metsäteollisuuden työt jakautuvat kemialliseen metsäteollisuuteen, joka käsittää paperia, kartonkia ja massaa (sellua) sekä mekaanisesti että kemiallisesti jalostavan teollisuuden, sekä mekaaniseen metsäteollisuuteen jossa puuraaka-aineesta valmistetaan tuotteita mekaanisesti, eli sahaamalla, höyläämällä, sorvaamalla ja liimaamalla. Noin kaksi kolmannesta sellu-, paperi- ja kartonkitehtaissa työskentelevistä ammattilaisista työskentelee tuotannossa ja yksi kolmannes ylläpitotehtävissä. Tehdastyö on muuttunut automatisoinnin myötä raskaasta fyysisestä työstä valvomossa, näyttöpäätteiden äärellä tehtäväksi tuotantoprosessien valvonnaksi. Paperiteollisuuden prosessit ovat huippuluokkaa maailmassa ja etenkin kemiallisen metsäteollisuuden piirissä tehdään jatkuvaa tutkimusta joka tähtää niin uusiin innovaatioihin ja tuotteisiin, kuin sekä ympäristön, että talouden kannalta tehokkaampiin tuotantoprosesseihin ja menetelmiin.


title: Metsäala

text: Mekaanisen puuteollisuuden tuotantoprosessit ovat pitkälle automatisoituja, ja koneet hoitavat sahausprosessin lähes täysin itsenäisesti. Mekaanisessa metsäteollisuudessa työtehtävät vaihtelevat laidasta laitaan aina luovuutta ja kädentaitoja vaativasta monipuolisesta puusepänteollisuudesta siisteihin ja fyysisesti kevyisiin valvontatehtäviin prosessiteollisuudessa.


title: Metsäala

text: Sen lisäksi, että metsäalalla tarvitaan alalle varta vasten kouluttautuneita osaajia työskentelee metsiin liittyvissä yrityksissä ja muissa organisaatioissa kaikkia niitä ammattilaisia, joita muillakin aloilla. Metsäalalle työllistyy niin myynnin ja markkinoinnin ammattilaisia kuin viestinnän ja talousasioiden osaajia, muotoilijoita, arkkitehteja, kemistejä, biologeja, opettajia jne. Logistiikkaosaaminen on suuressa roolissa raaka-aineen ja lopputuotteiden kuljetuksen, hankinnan ajoittamisen sekä varastoinnin monitahoisella ja kansainvälisellä kentällä.


title: Metsäala

text: Luontomatkailu ohjelmapalveluineen saa toimintakenttänsä usein metsäisestä luonnosta. Niillä ja virkistyskäyttöön liittyvillä maksullisilla palveluilla on suuri taloudellinen ja työllistävä merkitys koko maan tasolla ja etenkin paikallisesti. Metsissä kasvavasta marja- ja sienisadosta hyödynnetään vain murto-osa. Vuonna 2010 luonnonmarjoja poimittiin ja ostettiin kaupallisiin tarkoituksiin yhteensä 9,1 miljoonaa kiloa ja ruokasienien ostomäärä nousi 0,9 miljoonaan kiloon. Suurin osa talteen saadusta sadosta kerätään kuitenkin suoraan kotitarpeisiin. Erilaisten metsien keräilytuotteiden merkitys voi olla työllisyyden kannalta paikallisesti merkittävä, mutta valtakunnan tasolla niiden merkitys puuhun verrattaessa on pieni.


title: Metsäala

text: Myös maisema- ja kulttuuriarvot sekä luonnonsuojelu on jo pitkään koettu tärkeiksi arvoiksi metsien käyttöä suunniteltaessa. Moni työskenteleekin metsäalalla myös näiden asioiden parissa. Metsäluontoon liittyen tehdään yliopistoissa ja tutkimuslaitoksissa sekä ekologista perustutkimusta, että soveltavaa tutkimusta liittyen esimerkiksi metsien käytön vaikutuksiin. Tutkimukseen nojautuen suunnitellaan suuntaviivoja metsien käytön tulevaisuudelle. Suomalaiset ovat haluttuja asiantuntijoita metsien käyttöön ja suojeluun liittyvissä työtehtävissä ympäri maailmaa.


title: Metsäala

text: Ihmiskunnan luonnosta saamia hyötyjä kutsutaan ekosysteemipalveluiksi. Ekosysteemien varsinaiset palvelut luokitellaan tuotanto-, säätely- ja kulttuuripalveluihin. Jotta Suomen metsistä saataisiin tulevaisuudessakin niin raaka-aineita teollisuudelle kuin hyvinvointia jokamiehenoikeuksien puitteissa, tulee metsäalan ammattilaisten tuntea koko ekosysteemipalveluiden verkko ja pyrkiä toiminnassaan metsien kestävään käyttöön.


title: Metsäala

text:
Metsäalaa voi opiskella ammatillisissa oppilaitoksissa, ammattikorkeakouluissa ja yliopistoissa opiskelemalla metsätaloutta tai erikoistumalla metsäteollisuuden alan opintoihin. Metsäalan perustutkinnon suorittaminen kestää 2-3 vuotta aiemmasta koulutuksesta riippuen. Ammattikorkeakouluissa opinnot kestävät 3,5-4 vuotta ja yliopistosta valmistutaan noin viidessä vuodessa. Metsäalan tutkinnon suorittaneet voivat työskennellä mm. metsäteollisuuden ja yksityismetsätalouden piirissä sekä yrittäjinä.
Metsäalan perustutkinto on alan ammatillinen perustutkinto, joka sisältää neljä koulutusohjelmaa:


title: Metsäala

text: Suoritettuaan metsäalan perustutkinnon opiskelijalla on laaja-alaiset ammatilliset perusvalmiudet metsäalan tehtäviin ja mahdollisuus jatko-opintoihin. Opiskelija erikoistuu opinnoissaan johonkin yllä mainituista oppialueista saaden kuitenkin niin laajan peruskoulutuksen, että hänellä on valmiudet suoriutua alan vaihtelevista työtehtävistä muuttuvissa oloissa ja kehittää ammattitaitoaan läpi elämänsä.


title: Metsäala

text: Metsätalouden ammattitutkinnot:


title: Metsäala

text: Metsätalouden erikoisammattitutkinnot:


title: Metsäala

text: Prosessiteollisuuden perustutkinto on ammattillinen perustutkinto, joka antaa valmiudet työskennellä prosessinhoitajana metsäteollisuuden parissa. Koulutusohjelmia on viisi:


title: Metsäala

text: Puualan perustutkinto on ammattillinen perustutkinto, joka antaa valmiudet työskennellä puuseppänä puutuoteteollisuuden parissa.


title: Metsäala

text: Metsäteollisuuden alan ammattitutkinnot:


title: Metsäala

text: Metsäteollisuuden alan erikoisammattitutkinnot:


title: Metsäala

text: Ammattikorkeakouluissa metsäalaa voi opiskella metsätalouden koulutusohjelmassa. Tutkinnon nimike on metsätalousinsinööri (AMK). Metsätalouden koulutusohjelmissa on suuntautumisvaihtoehdot vaihtelevat ammattikorkeakouluittain. Suuntautua voi esimerkiksi metsien monikäyttöön, metsätuotantoon, metsäalan tietojärjestelmiin sekä luonto- ja maaseutumatkailuun.


title: Metsäala

text:
Ammattikorkeakouluissa metsäteollisuuden alaa voi opiskella:
Koulutusohjelmista valmistuu insinöörejä (AMK)).


title: Metsäala

text:
Yliopistoissa metsäalaa voi opiskella maatalous-metsätieteellisessä tiedekunnassa Helsingin yliopistossa ja metsätieteiden tiedekunnassa Itä-Suomen yliopistossa. Tutkinnon nimike on maatalous- ja metsätieteiden maisteri (MMM) ja arvonimi metsänhoitaja.
Yliopistollinen metsätieteiden koulutus on monitieteistä ja se tarjoaa opiskelijoille monia vaihtoehtoja erikoistua metsiin ja metsätalouteen liittyviin kysymyksiin. Tärkeitä tutkimus- ja koulutusaloja ovat mm. metsäekologia, metsänsuojelu, metsä- ja suoekosysteemien hoito ja käyttö, trooppisten metsien hoito, ekologia ja käyttö, metsäbioenergia, metsänarviointi, metsäsuunnittelu, metsäekonomia, puumarkkinatiede, metsäpolitiikka sekä metsä-, energia- ja puuteknologia.


title: Metsäala

text:
Yliopistoissa metsäteollisuuden alaan voi erikoistua monissa koulutusohjelmissa:
Koulutusohjelmista valmistuu diplomi-insinöörejä.


title: Metsäala

text: Metsäala muuttuu nopeasti ja koko maailman laajuisesti. Euroopassa metsäteollisuuden ylikapasiteetiin joudutaan vastaamaan uudelleenjärjästelyillä. Kiina on noussut Yhdysvaltojen ohi maailman suurimpana paperin ja kartongin valmistajana. Uusiutuvan energian tuotanto kasvaa ilmastomuutoksen ja siihen liittyvien poliittisten päätösten vuoksi Euroopassa ja ns. vihreä teknologia kiinnostaa Euroopan ulkopuolellakin.


title: Metsäala

text: Metsät ovat Suomen merkittävin uusiutuva luonnonvara ja tulevaisuudessa yksi kansallisista vahvuuksistamme luonnonvarojen kysynnän kasvaessa jatkuvasti. Puu ja metsät toimivat puuperäisten tuotteiden, energian, virkistyksen ja hyvinvoinnin lähteinä ja alan jatkuva tutkimus luo edellytykset yhä monipuolisemmalle metsien hyödyntämiselle . Yksi metsäalan suurimmista tulevaisuuden haasteista Suomessa ja koko maailmassa on puun tuotannon säilyttäminen ekologisesti, sosiaalisesti ja taloudellisesti kestävällä pohjalla ja raaka-aineiden mobilisointi alan nykyiselle ja uudelle tuotannolle.


title: Elna Pelkonen

text: Elna Charlotta Pelkonen (19. huhtikuuta 1896 Impilahti – 21. tammikuuta 1969 Helsinki) oli suomalainen kirjailija.


title: Elna Pelkonen

text: Vuonna 1971 Pelkosen tekemän testamenttilahjoituksen pohjalle perustettu "Elna Pelkosen rahasto" tukee karjalaisen ortodoksisen kulttuuriperinteen tutkimustyötä.


title: HMS Star

text: HMS Star oli Britannian Kuninkaallisen laivaston Star-luokan torpedovenehävittäjä.


title: HMS Star

text: Alus tilattiin 23. joulukuuta 1895 Palmers Shipbuilding and Iron Companyltä Jarrowista Sen köli laskettiin 23. maaliskuuta 1896 telakkanumerolla 710 ja alus laskettiin vesille 11. elokuuta 1896. Alus valmistui syyskuussa 1896.


title: HMS Star

text: "HMS Star" vieraili 1905 Gibraltarilla, mutta muuten se palveli Britteinsaarilla.


title: HMS Star

text: Alus upotti 29. syyskuuta 1918 Northumberlandin rannikolla syvyyspommein yhdessä "HMS Ousen" kanssa Saksan keisarikunnan laivaston sukellusveneen "SM UB-115", joka vei mennessään koko 39 hengen miehistönsä. Alus myytiin 10. kesäkuuta 1919 romutettavaksi Wardille New Hollandiin.


title: Rut Forsblom-Sandman

text: Rut Forsblom-Sandman (6. syyskuuta 1912 Helsinki – 2. syyskuuta 1963 Lund, Ruotsi) oli suomalainen ruotsin kielellä kirjoittanut kirjailija.


title: Rut Forsblom-Sandman

text: Rut Forsblom-Sandman oli naimisissa insinööri Bruno Sandmanin kanssa. Lastenkirjailija Irmelin Sandman Lilius on heidän tyttärensä.


title: Rut Forsblom-Sandman

text:
Nimellä "Rut Forsblom-Sandman":
Nimellä "Rut Forsblom":


title: HMS Whiting

text: HMS Whiting oli Britannian Kuninkaallisen laivaston Star-luokan torpedovenehävittäjä.


title: HMS Whiting

text: Alus tilattiin 23. joulukuuta 1895 Palmers Shipbuilding and Iron Companyltä Jarrowista. Sen köli laskettiin 13. huhtikuuta 1896 telakkanumerolla 711 ja alus laskettiin vesille 26. elokuuta 1896. Alus valmistui heinäkuussa 1897.


title: HMS Whiting

text: "HMS Whiting" siirrettiin 1897 Kiinan asemalle, jossa se alus palveli aina romutettavaksi myyntiinsä saakka 27. marraskuuta 1919 Hong Kongissa. Alus romutettiin lopulta Kiinassa.


title: Bullfinch-luokka

text: Bullfinch-luokka oli Britannian Kuninkaallisen laivaston torpedovenehävittäjäluokka, joka muodostui kahdesta aluksesta. Alukset valmisti hullilainen Earle's Shipbuilding.


title: Bullfinch-luokka

text: Amiraliteetti lähetti 5. lokakuuta 1895 tarjouspyynnön Earle's Shipbuildingille Hulliin kahdesta 30 solmun nopeuteen kykenevästä aluksesta. Luokan alukset olivat huono kauppa telakalle, joka ajautui konkurssiin ennen niiden valmistumista.


title: Makrilliahven

text: Makrilliahven ("Scombrolabrax heterolepis") on ahvenkaloihin kuuluva kalalaji. Sitä tavataan kaikista lämpimistä valtameristä syvistä vesistä. Makrilliahven on makrilliahventen (Scombrolabracidae) heimon sekä alalahkon Scombrolabracoidei ainoa laji.


title: Makrilliahven

text: Kooltaan makrilliahven kasvaa korkeintaan noin 30 cm pitkäksi. Ruumiinrakenteeltaan se on melko pitkulainen ja suuripäinen kala. Myös silmät ovat kookkaat. Makrilliahvenella on kaksi selkäevää, joista etummainen on piikikäs. Kalan rintaevät ovat suurikokoiset ja ulottuvat lähes peräevään asti. Makrilliahvenen suu on suuri ja hampaat pienehköt ja terävät. Makrilliahvenen uimarakon seinämät ovat poikkeuksellisen paksut ja joustavat. Väriltään laji on yksivärisen tumman ruskea.


title: Makrilliahven

text: Makrilliahven on laajalle levinnyt laji. Sitä tavataan trooppisista ja subtrooppisita vesistä Atlantin, Intian valtameren ja Tyynenmeren alueilta. Makrilliahven elää syvissä vesissä tyypillisimmin 100–900 metrin syvyydessä ja sen elintavat ovat suurelta osin tuntemattomat.


title: Saxo Bank

text: Saxo Bank on kansainvälisesti toimiva investointipankki, joka on erikoistunut online-kaupankäyntiin ja sijoittamiseen maailmanlaajuisilla finanssimarkkinoilla. Se tarjoaa yksityissijoittajille sekä yritys- ja institutionaalisille asiakkaille kaupankäyntiä valuutoilla, futuureilla, CFD-sopimuksilla, osakkeilla, ETF:llä, optioilla sekä muilla johdannaisilla online-alustojen kautta. Lisäksi Saxo Bank tarjoaa salkun- ja rahastonhoitoa.


title: Saxo Bank

text: Pankki on perustettu vuonna 1992 ja sen pääkonttori sijaitsee Kööpenhaminassa.


title: Tiedottaja

text: Tiedottaja on viestinnän ammattilainen, joka suunnittelee ja toteuttaa organisaation viestintää. Tiedottajan päätehtävänä on kertoa organisaatiosta ja sen toiminnasta sekä omalle henkilöstölle että sidosryhmille.


title: Tiedottaja

text: Tavallisimpia tiedottajalle kuuluvia tehtäviä ovat tiedotteiden laatiminen, artikkelien kirjoittaminen, asiakas- ja henkilöstölehtien, vuosikertomusten, esitteiden ja muiden painotuotteiden toimittaminen sekä verkkoviestintä. Lisäksi tiedottajat järjestävät myös lehdistötilaisuuksia ja ovat yhteydessä tiedotusvälineisiin ja muihin sidosryhmiin.


title: Tiedottaja

text: Tiedottajat ovat yleensä opiskelleet viestintää, yhteisöviestintää tai tiedotusoppia. Viestintätieteitä voi opiskella seuraavissa yliopistoissa: Helsingin yliopisto, Jyväskylän yliopisto, Lapin yliopisto, Svenska social- och kommunalhögskolan, Tampereen yliopisto, Turun yliopisto, Vaasan yliopisto ja Åbo Akademi. Myös ammattikorkeakouluissa voi opiskella viestintää ja suorittaa kulttuurialan ammattikorkeakoulututkinnon medianomi (AMK). Markkinointi-instituutissa voi suorittaa Tiedottajan tutkinnon. Vaikka useimmilla onkin takanaan viestinnän opintoja, voi tiedottajan tehtävissä toimia hyvin monenlaisella koulutustaustalla.


title: Sigrid Wrede

text: Sigrid Eleonora Pauline Wrede-Mandelin (4. joulukuuta 1887 Raivola – 11. heinäkuuta 1967 Helsinki) oli suomalainen ruotsin kielellä kirjoittanut kirjailija.


title: Sigrid Wrede

text: Sigrid Wrede oli naimisissa kanslianeuvos Erik Fredrik Hjalmar Mandelinin (1887–1953) kanssa. Heidän tyttärensä oli toimittaja ja kirjailija Mary Mandelin.


title: Sigrid Wrede

text:
Nimellä "Sigrid Wrede":
Nimellä "Sigrid Wrede-Mandelin":


title: Mylopótamos

text: Mylopótamos (, suom. ”myllyjoki”) voi viitata seuraaviin paikkoihin Kreikassa:


title: SS Königin Luise (1913)

text: SS Königin Luise oli saksalainen Hamburg-Amerika-linien (HAPAG) höyrylaiva. Alus operoi Hampurin ja Alankomaiden välillä, ennen kuin Saksan keisarikunnan laivasto pakko-otti sen ensimmäisen maailmansodan puhjetessa 3. elokuuta 1914. Se muutettiin apumiinalaivaksi, ja se palveli siinä tehtävässä aina uppoamiseensa 5. elokuuta 1914 saakka.


title: SS Königin Luise (1913)

text: Hamburg America Linen risteilyalus "Königin Louisen" köli laskettiin vuonna 1913 AG Vulcanin telakalla Stettinissä ja alus laskettiin vesille vielä samana vuonna 8. toukokuuta. Oltuaan hetken kuljetusaluksena Saksan keisarikunnan laivasto () pakko-otti aluksen 3. elokuuta 1914 apumiinalaivaksi. Alukselle asennettiin kaksi pikatykkiä ja suunniteltiin kahden 88 millimetrin tykin asentamista, mutta Britannian liittyminen ensimmäiseen maailmansotaan aloitti aluksen palveluksen.


title: SS Königin Luise (1913)

text: Alus maalattiin Harwichin ja Hook of Hollandin väliä purjehtivien Great Eastern Railwayn alusten värein, minkä jälkeen alus lähti Emdenistä 4. elokuuta päällikkönään komentaja Biermann. Sen tehtävänä oli laskea miinansa Thamesin suistoon. Brittiläiset kalastusalukset havaitsivat miinanlaskun ja ilmoittivat siitä Helgolandiin matkanneille Harwichista lähteneille sotalaivoille. Risteilijä "HMS Amphion" lähetettiin hävittäjäosaston kanssa tutkimaan asiaa. "Königin Luise" löytyi, jolloin hävittäjät "HMS Lance" ja "HMS Landtrail" määrättiin tutkimaan alusta. Saksalaisalus pyrki pakenemaan, jolloin hävittäjät avasivat tulen. "HMS Amphion" liittyi takaa-ajoon, joka johti "Königin Luisen" uppoamiseen.


title: Kozure Ōkami (elokuva)

text:
Kozure Ōkami: Kowokashi udekashi tsukamatsuru () on japanilainen ”Yksinäinen susi ja poika” -samuraielokuvasarjan ensimmäinen elokuva, joka julkaistiin Japanissa vuonna 1972. Elokuva perustuu hyvin tunnettuun Goseki Kojiman piirtämään naturalistiseen ja nihilistiseen japanilaiseen manga-sarjakuvaan "Lone Wolf and Cub", jonka käsikirjoittaja oli Kazuo Koike.
Suomessa ko. elokuvasarja tunnetaan lähinnä amerikkalaisten kahdesta ensimmäisestä elokuvasta uudeksi leikkaamalla ja englanniksi dubattuna 1980 elokuvanimellään "Shogun Assassin".


title: Armenialaistatit

text: Armenialaistatit ovat nykyisen Azerbaidžanin tasavallan koillisosassa asunut tatinkielinen etninen ryhmä. Islamia tunnustavista muslimitateista ja tatia puhuvista vuoristojuutalaisista poiketen armenialaistatit kuuluivat Armenian kirkkoon. Kieleltään he eivät juurikaan eronneet muslimitateista.


title: Armenialaistatit

text: Ryhmän etnisestä alkuperästä on esitetty erilaisia käsityksiä. Eräiden tutkijoiden mukaan he ovat alueelle 500-luvulta lähtien muuttaneita armenialaisia, jotka siirtyivät puhumaan ympäröivän väestön iranilaista kieltä. Toisen käsityksen mukaan kyse on armenialaisilta kristinuskon omaksuneista tateista.


title: Armenialaistatit

text: Koillis-Azerbaidžanin muinaismuistot ja kansanperinne kertovat seudulla sijainneesta laajasta armenialaiskristitystä asutuksesta. Suurin osa armenialaisista pakeni alueelta Venäjän armeijan mukana vuonna 1796. Heidän jälkeläisiään elää Pohjois-Kaukasiassa muun muassa Edessijan taajamassa, Budjonnovskissa sekä Kizljarissa ja sen lähiympäristössä. Osa heistä puhui tatin kieltä vielä 1900-luvun alussa.


title: Armenialaistatit

text: Armenialaistateja asui 1900-luvun alussa kolmessa koillis-Azerbaidžanin kylässä: nykyisen Şamaxın piirin Mədrəsəssä, Şabranin piirin Kilvarissa sekä Xaçmazin rautatieaseman lähellä sijainneessa samannimisessä kylässä. Jälkimmäisen asukkaat pakenivat kristittyjen vainoja vuonna 1918.


title: Armenialaistatit

text: Vuoden 1918 levottomuuksien jälkeen Mədrəsəän ja Kilvariin asettui runsaasti varsinaisia armenialaisia, minkä seurauksena kylien tatinkielinen väestö armenialaistui neuvostoaikana lähes täydellisesti. Vuosina 1988–1989 kylien asukkaat pakenivat seudun muiden armenialaisten tavoin Venäjälle ja Armeniaan. Kilvarilaiset asettuivat etupäässä Budjonnovskiin, mədrəsəläiset Prohladnyiin sekä Armeniaan rakennettuun ”Uuden Mədrəsən” kylään.


title: Mylopótamos (Kythera)

text:
Mylopótamos () on Kreikan kylä, joka sijaitsee Kytheran saarella ja kuuluu Kytheran kuntaan, Saarten alueyksikköön ja Attikan alueeseen. Kylän väkiluku on 49 (vuonna 2011).
Mylopótamos sijaitsee Kytheran länsiosassa. Se muodostaa laajemman kyläyhdyskunnan (Τοπική Κοινότητα Μυλοποτάμου, "Topikí Koinótita Mylopotámou"), johon kuuluvat varsinaisen Mylopótamoksen kylän lisäksi Araíoi, Káto Chóra ja Píso Pigádi. Koko yhdyskunnan väkiluku on 102.


title: Mylopótamos (Kythera)

text: Mylopótamoksen kylä perustettiin Venetsian tasavallan valtakaudella, ja se oli aikoinaan saaren kolmanneksi suurin vanhan pääkaupungin Palaióchoran ja nykyisen pääkaupungin Chóran jälkeen. Mylopótamoksen keskuksena oli aikoinaan, nykyaikaan saakka säilynyt Káto Chóran linna muureineen. Káto Chóra sijaitsee länteen Mylopótamoksesta, ja siellä on useita kirkkoja ja taloja. Kylän lähistöllä virtaa Fónissa-niminen (suom. ”salamurhaaja”) puro. Puron varressa on 23 vesimyllyä ja useita vesiputouksia. Länteen kylästä sijaitsee Agía Sofián luola.


title: Mylopótamos (Kythera)

text: Mylopótamoksesta on matkaa koillisessa sijaitsevaan saaren suurimpaan kylään, Potamókseen, 12 kilometriä.


title: HMS Skirmisher

text: HMS Skirmisher oli Britannian kuninkaallisen laivaston Sentinel-luokan tiedusteluristeilijä, joka palveli ensimmäisessä maailmansodassa.


title: HMS Skirmisher

text: Luokan alukset poistettiin 1912 hävittäjälaivueiden johtoalusten paikalta, kun Acorn-luokan hävittäjät osoittautuivat nopeammiksi.


title: HMS Skirmisher

text: "HMS Skirmisher" sijoitettiin palvelukseen otettaessa reserviin, jona aikana se siirrettiin Portsmouthista Devonportiin. Alus palautettiin huhtikuussa 1907 palvelukseen liitettynä Kotilaivaston 5. hävittäjälaivueen johtoalukseksi Doveriin. Se siirrettiin 1909 2. hävittäjälaivueeseen. Se palasi palvelukseen toukokuussa 1909 Devonportissa oltuaan huollettavana. Alus siirrettiin elokuussa 1910 edelleen 4. hävittäjälaivueeseen. Se oli huollettavana 1911-1912 Portsmouthissa, jolloin sen pääaseistukseksi vaihdettiin yhdeksän neljän tuuman tykkiä ja apuaseiksi kuusi kuuden naulan tykkiä. Alus sijoitettiin Portsmouthissa 3. kevyt risteilijäviirikköön vuoden 1913laivastoharjoituksen ajaksi. Aluksen palatessa palvelukseen heinäkuussa 1913 Portsmouthissa se liitettiin 7. hävittäjälaivueen johtoalukseksi.


title: HMS Skirmisher

text: Ensimmäisen maailmansodan syttyessä "HMS Skirmisher" siirrettiin laivueensa mukana Humberiin, jossa se johti laivueen kahta viirikköä. Se oli joulukuussa sijoitettuna Imminghamiin ja syyskuussa 1915 osana Humberiin sijoitettua 6. kevyt risteilijäviirikköä. Alus siirrettiin 1916 Välimerelle ja edelleen marraskuussa 1918 Egeanmerelle sijoitettuun risteilijäosastoon.


title: HMS Skirmisher

text: "HMS Skirmisher" palasi sodan päätyttyä kesäkuussa 1919 Imminghamiin, josta se siirrettiin 1920 Humberiin palveluksesta poistettavaksi. Alus myytiin 3. maaliskuuta romutettavaksi Wardille Prestoniin.


title: Hiroshiman portti

text: Hiroshiman portti on Ilkka Remeksen romaani vuodelta 2004. Kirja kertoo asioista, joita EU:n rikostiedusteluyksikössä työskentelevä Antti Korpi tutkii.


title: Verifiointi ja validointi

text: Verifiointi ja validointi (V&V) ovat menetelmiä, joilla varmistetaan, että tuote, palvelu tai järjestelmä täyttää sille asetetut vaatimukset ja että se sopii aiottuun käyttötarkoitukseen. Nämä ovat tärkeä osa laadunhallintaa


title: Verifiointi ja validointi

text: Verifiointi eli todentaminen on menettely, jolla varmistetaan, että tuote tms. vastaa alkuperäisiä suunnitteluvaatimuksia. Verifiointi voidaan suorittaa useassa eri elinkaaren vaiheessa, esim. suunnittelun tai varsinaisen valmistuksen jälkeen. Verifionnin voidaan ajatella vastaavan kysymykseen "Valmistammeko tuotetta oikein?"


title: Verifiointi ja validointi

text: Validointi eli kelpuutus on menettely, jolla varmistetaan, että tuote tms. sopii aiottuun käyttötarkoitukseen. Tässä yhteydessä tarkastellaan myös verifioinnissa käytettyjen vaatimusten oikeellisuutta. Validoinnin voidaan ajatella vastaavan kysymykseen "Valmistammeko oikeaa tuotetta?"


title: Topaze-luokka (risteilijä)

text: Topaze-luokka tai Gem-luokka oli Britannian Kuninkaallisen laivaston kolmannen luokan panssarikansiristeilijäluokka, johon piti kuulua kahdeksan alusta. Niistä valmistui kuitenkin vain puolet loppujen tultua peruutetuiksi ennen kölin laskua.


title: Pekka Luukkola

text: Pekka Luukkola (s. 1968 Nurmijärvi) on helsinkiläinen valokuvaaja ja kirjantekijä. Hänet valittiin Ars Fennica -ehdokkaaksi vuonna 2011 ja hän sai toisen palkinnon Fotofinlandia-kilpailussa 2008. Luukkola on väitellyt tohtoriksi Aalto-yliopistosta ja toiminut myös asiantuntijana, tutkijana sekä projektien johtotehtävissä.


title: Pekka Luukkola

text: Pekka Luukkolan valokuvataidetta on muun muassa Suomen valtion taidekokoelmassa, Nykytaiteen museo Kiasmassa sekä Helsingin, Tampereen, Hämeenlinnan, Salon, Rovaniemen ja Jyväskylän taidemusoissa sekä Suomen valokuvataiteen museon kokoelmissa.


title: Pekka Luukkola

text:
Vuonna 2012–2013 Luukkolalla oli Tampereen taidemuseossa 60 teosta käsittävä "Maiseman aika" -näyttely, joka oli osa hänen valokuvan laatua käsittelevää väitöstutkimustaan Aalto-yliopistossa. Näyttelyn yhteydessä julkaistiin samanniminen 144-sivuinen valokuvateos.
Luukkolan Suomessa pitämien noin viidentoista näyttelyn lisäksi hänen teoksiaan on ollut esillä Ranskassa, Saksassa, Italiassa ja Hollannissa. Vuonna 2013 Luukkolan valokuvat tulivat laajasti suuren yleisön tietoisuuteen, kun niitä esitettiin Tasavallan presidentin itsenäisyyspäivän juhlavastaanoton konsertin kuvituksena Tampere-talolta televisioidussa juhlassa.


title: Pekka Luukkola

text: Pekka Luukkola on uransa aikana kuvannut suomalaista maisemaa monista näkökulmista. Varhaisemmassa tuotannossaan hän on tehnyt maisemapainotteisia valokuvateoksia kertoen myös suomalaisen maiseman historiasta. Luukkola kuvaa ja kirjoittaa teoksensa ja on vastannut myös niiden taitosta ja typografiasta. Hänen esikoisteoksensa, mustavalkoinen "Kultajoki", ilmestyi 1998 ja valittiin vuoden Kirjavalioksi. Vuonna 2003 ilmestynyt Matka Suomeen on myös saanut kirjavalio-tunnustuksen ja kustannusosakeyhtio Otava on ottanut siitä yhteensä 10 painosta.


title: Pekka Luukkola

text: Uusin kuvateos "Maiseman aika - Sense of time" kokoaa Luukkolan keskeiset valokuvataiteen teokset ja kuvasarjat vuosilta 2006–2012. "Maan varjossa" -sarjan kuvissa Luukkola kuvaa tulen avulla aikaa ja ihmisen läsnäoloa maisemassa. "Solar intensity" -sarjassa Luukkola keksi menetelmän, josta syntyy vaikutelma että suuri valonheitin – aurinko – valaisee yömaisemaa. "Landscape"-sarjassa hän pelkistää maiseman äärimmilleen, ja nämä teokset tuovat mieleen abstraktin maalaustaiteen ja värikenttämaalarit.


title: Pekka Luukkola

text: Laajan ammatillisen toimintansa lisäksi Luukkola harrastaa urheilua, puutöitä ja kalastusta. Hänellä on yli 500 palkintoa yleisurheilusta nuoruusvuosiltaan.


title: Ingrid Qvarnström

text: Ingrid Qvarnström (os. Norrmén, 15. helmikuuta 1891 Helsinki – 7. tammikuuta 1969 Helsinki) oli suomalainen ruotsin kielellä kirjoittanut kirjailija. Hän toimi aikakauslehti Astran toimittajana vuosina 1927–1956 ja kirjoitti erityisesti kulttuurihistoriallisia teoksia. Hänen puolisonsa vuodesta 1913 oli lääketieteen lisensiaatti Einar Fabian Qvarnström (1873–1960). Heidät on haudattu Hietaniemen hautausmaalle.


title: Ingrid Qvarnström

text:
Omalla nimellä:
Nimellä "Stina Stålfelt":
Nimellä "Paul Nylander":


title: Esteri Karilas

text: Esteri Vilhelmina Karilas, o. s. "Teittinen" (30. kesäkuuta 1890 Kuopio – 11. helmikuuta 1972 Helsinki) oli suomalainen kirjailija.


title: Mark Antokolski

text: Mark Matvejevitš Antokolski (; 2. marraskuuta 1843 Vilna - 9. heinäkuuta 1902 Bad Homburg vor der Höhe) oli venäläinen kuvanveistäjä, tunnettu teostensa psykologisesta monimutkaisuudesta.


title: Mark Antokolski

text: Mark Antokolski syntyi Vilnassa köyhään, seitsemän lapsiseen juutalaisperheeseen. Antokolski opiskeli Keisarillisessa taideakatemiassa Pietarissa (1862–1868). Hänen ensimmäiset työnsä käsittelivät juutalaisaiheita, kuten "Juutalainen räätäli", "Nathan Viisas", "Juutalaisten tutkinta". Mark Antokolski piti kuvanveistoa inhimillisenä ja sosiaalisena ideaalina.


title: Mark Antokolski

text: Vuosina 1868-1870 Antokolski oleskeli Berliinissä. Hän viimeisteli vuonna 1870 teoksensa "Iivana Julma", jonka Eremitaašin taidemuseo hankki kokoelmiinsa keisari Aleksanteri II:n aloitteesta, joka palkitsi taiteilijan 8 000 ruplan suuruisella summalla ja nimittämällä tämä Venäjän taideakatemian jäseneksi.


title: Mark Antokolski

text: Heikkoa terveyttään hoitaakseen Antokolski matkusti vuonna 1871 Italiaan nuoren oppilaansa Ilja Gintsburgin kanssa, ja kuusi vuotta myöhemmin hän asettui Pariisiin.


title: Mark Antokolski

text: Roomassa Antokolski viimeisteli Pietari I Suuren patsaan Pietarhoviin vuonna 1872, kuten myös kopiot Taganrogin ja Arkangelin kaupunkeihin. Vuonna 1878 Antokolski asetti näytteille kaikki työnsä Pariisin maailmannäyttelyyn, jossa hän sai kultamitallin. Vuonna 1880 Pietarissa järjestettiin taiteilijan yksityisnäyttely, jonka ansiosta taiteilijalle myönnettiin professorin arvonimi.


title: Mark Antokolski

text: Taiteilijan sairaus paheni, ja hän vietti enimmän osan ajastaan Italian Lago Maggiorella, mutta kävi elämänsä loppuun asti usein Pariisissa. Pariisissa hän työsti seuraavat teoksensa: "Spinoza", "Mefistoteles", "Jaroslav Viisas", "Nestor Kronikoitsija" ja "Jermak Timofejevitš".


title: Mark Antokolski

text: Antokolski kuoli Bad Homburgissa lähellä Frankfurtia.


title: Robert Cregan

text: Robert Cregan (s. 4. marraskuuta 1988 Dublin) on irlantilainen moottoriurheilija. Hänen isänsä Richard Cregan on Yas Marina Circuitin F1-radan päällikkö ja työskennellyt aikaisemmin Toyotan F1-tallissa.


title: Robert Cregan

text: Cregan aloitti kilpa-uransa vuonna 2002. Vuonna 2006 hän siirtyi Formula Ford sarjaan. Vuonna 2008 hän kilpaili muutamia kilpailuja Porsche Supercupissa. Vuodet 2010-2011 Cregan ajoi UAE GT Championship, jossa hän sijoittui toiseksi. Vuonna 2011 hän ajoi vielä Fujitsu V8 Supercars-sarjassa. Hänestä tuli sen sarjan ensimmäinen irlantilainen. Sarjassa hän sijoittui loppupisteissä 12:ksi. Vuonna 2012 Cregan ajoi GP3-sarjassa Ocean Racing Technology-tallissa saavuttamatta pisteitä. Hän oli parhaimmillaan maalissa kahdesti 11:s. Vuonna 2013 Cregan ajoi kaksi kilpailua Trident -tallissa saavuttamatta pisteitä.


title: Marshal Ney -luokka

text: Marshal Ney -luokkaoli Britannian Kuninkaallisen laivaston monitoriluokka, johon kuului kaksi alusta.


title: Marshal Ney -luokka

text: Falklandinsaarten taistelun jälkeen päätettiin kaksi kahdeksan tykkistä vuoden 1914 laivasto-ohjelmaan kuulunutta taistelulaivaa muuttaa kuusitykkisiksi taisteluristeilijöiksi, "HMS Repulse" ja "HMS Renown". Tykkien vähentämisellä saatiin alusten suunniteltu nopeus nostettua 32 solmuun. Täten jäi kaksi tykkitornia käyttämättä. Churchill ja Fisher suunnittelivat niiden ympärille kaksi uutta monitoria, joiden tykeillä kyettäisiin toimittamaan 1920 paunan kranaatti 23400 jaardin päähän.


title: Marshal Ney -luokka

text: Lillicrap kutsuttiin suunnittelemaan alukset, joiden työnimiksi annettiin "HMS M.13" ja "HMS M.14". Tykkitorni painoi noin 760 tonnia ja se oli ammuksineen ja jalustoineen noin 300 tonnia raskaampi kuin edeltäneet 14 tuuman tykein varustetut monitorit. Aluksen 10 jalan syväys vaatimus ja telakoiden asettama 90 jalan maksimileveys mahdollisti ainoastaan pituuden kasvattamisen. Pituudeksi tuli 340 jalkaa ja uppoumaksi 6670 tonnia.


title: Marshal Ney -luokka

text: Alusten 15 tuuman tykkitornit oli valmistettu asennettavaksi taistelulaivaan ja ne edellyttivät 43 jalan korkeutta tykin putken akselista ammusvaraston lattiaan eli ammushissin pituus oli määräävä tekijä. Tornit asennettiin 17 jalkaa kannen yläpuolelle rakennettuun tuliasemaan, joka suojattiin kahdellatoista kahdeksan tuumaa paksulla teräslevyllä. Lisäksi tornien sivusuuntausmahdollisuus rajattiin 300 asteeseen.


title: Marshal Ney -luokka

text: Alusten voimanlähteenä olivat dieselmoottorit.


title: Jean Ladeuze

text: Jean Ladeuze oli belgialainen kehonrakentaja. Hän voitti urallaan kolmesti Mr. Belgia -tittelin ja oli parhaimmillaan kansainvälisissä kisoissa kuudes NABBAn Mr. Universe -kisoissa.


title: JK Racing Asia Series

text: JK Racing Asia Series (aiemmin nimillä Formula BMW Asia ja Formula BMW Pacific) oli aasialainen moottoriurheilusarja. Sarja aloitettiin vuonna 2003, joka korvasi silloisen Aasian Formula 2000 -sarjan. Vuonna 2008 sarjan nimi muuttui muotoon Formula BMW Pacific, joka oli aina vuoden 2010 loppuun asti. Vuodesta 2011 ajettiin nykyisellä sarjan nimellä. Pisteitä jaettiin kymmenelle parhaalle järjestyksessä 20, 15, 12, 10, 8, 6, 4, 3, 2, 1. Joka kilpailuviikonloppuna ajettiin kaksi kilpailua, joissa toisessa käännetyssä järjestyksessä 10 parhaan osalta. Sarjan mestaruuden voittivat Ho-Pin Tung, Marchy Lee, Salman Al Khalifa, Earl Bamber, Jazeman Jaafar, Ross Jamison, Rio Haryanto, Richard Bradley, Lucas Auer ja Aston Hare.


title: JK Racing Asia Series

text: Eniten tallimestaruuksia on malesialaisella Team improvisadas-tallilla, jolla on kuusi mestaruutta.


title: Enkelten putous

text:
Enkelten putous () on kirjailija Nora Robertsin 2008 valmistunut menestysteos. Kirjasta on tehty myös elokuva.
Kirjan pääosassa on Reece Gilmore. Elokuvassa Reeceä näytteli Heather Locklear.


title: Enkelten putous

text:
Reece Gilmore matkustaa pitkän matkan Bostonista, idästä Wyomingissa sijaitsevaan Angels Fallin pikkukaupunkiin. Hän oli
alun perin vain läpikulkumatkalla, ilman minkäänlaista päämäärää, mutta hän tarvitsee kipeästi lisää rahaa, ja aloittaa työt
Angels Fistiläisessä ravintolassa, Angel Foodissa, jota johtaa tiukka, mutta reilu Joanie. Uudessa työpaikassaan Reece saa uuden
ystävän, Linda-Gailin.
Reece tutustuu jännityskirjailija Brodyyn, mieheen jonka huomaa vievän häneltä jalat alta. Brody on sinkku, vaikka moni
Angels Fistin nainen onkin jahdannut häntä iät ja ajat.
Reece ei kerro taustastaan paljoakaan muille ihmisille. Bostonissa hän työskenteli Maneo-nimisessä ravintolassa, johon tehtiin
armoton verilöyly, juuri kun Reecen oli määrä siirtyä muualle töihin. Verilöylyssä Reece menetti työtoverinsa, joita oli tottunut pitämään perheenään.
Kokemus sai hänen mielensä järkkymään rajusti, ja hän vietti puolisen vuotta psykiatrisessa sairaalassa.
Eräänä aamuna Reece lähtee vapaapäivän kunniaksi patikoimaan. Patikkaretkellään hän joutuu murhan ainoaksi silminnäkijäksi. Kun hän kertoo
asiasta muille, mm. Seriffi Mardsonille, kukaan ei usko häntä. Paitsi Brody, Joanie, ja Linda-Gail.
Asiat valkenevat, ja paljastuu, että Seriffi, joka kieltäytyi uskomasta Reeceä, olikin itse murhan takana.


title: Enkelten putous

text:
Tässäkin, kuten useassa muussakin kirjassa on kuitenkin onnellinen loppu. Reece jää Angels Fistiin Brodyn ja
saamiensa ystävien kanssa.


title: Delirion

text: Delirion on espanjankielinen power metalia -yhtye. Se perustettiin Alicantesa vuonna 2003.


title: Potamós

text: Potamos (, ) tai Potamós (, suom. ”Joki”) voi viitata muun muassa seuraaviin paikkoihin Kreikassa:


title: Luettelo kielitoimistoista

text: Luettelo kielitoimistoista sisältää eri maissa toimivia laitoksia, jotka harjoittavat kielenhuoltoa.


title: Gioacchino Guaragna

text: Gioacchino Guaragna (14. kesäkuuta 1908 Milano – 19. huhtikuuta 1971 Milano) oli italialainen miekkailija.


title: Gioacchino Guaragna

text: Vuoden 1928 kesäolympialaisissa Amsterdamissa Guaragna osallistui floretin joukkuekilpailuun ja oli siinä mukana voittamassa kultaa. Vuoden 1932 kesäolympialaisissa Los Angelesissa hän osallistui sekä floretin yksilö- että joukkuekilpailuun saaden jälkimmäisessä hopeaa ja sijoittuen ensin mainitussa neljänneksi. Vuoden 1936 kesäolympialaisissa Berliinissä hän osallistui jälleen sekä yksilö- että joukkuekilpailuun ja voitti joukkueen jäsenenä uuden kultamitalin. Yksilökilpailussa hän sijoittui viidenneksi.


title: Giorgio Pessina

text: Giorgio Pessina (16. kesäkuuta 1902 Rooma – 18. heinäkuuta 1977 Rooma) oli italialainen miekkailija, joka kilpaili floretin joukkuekilpailussa kolmissa perättäisissä kesäolympialaisissa. Pariisissa 1924 hän sijoittui joukkueineen neljänneksi; Amsterdamissa 1928 hän kuului kultaa voittaneeseen ja Los Angelesissa 1932 hopeaa saaneeseen joukkueeseen.


title: Salomonsaarten vaakuna

text: Salomonsaarten vaakuna on Salomonsaarten tunnus lipun, kansallislaulun ja moton ohella. Se otettiin käyttöön maan itsenäistyessä vuonna 1978.


title: Salomonsaarten vaakuna

text: Vaakunassa toistuvat kansallislipun värit. Kilvessä on maan eri alueita kuvaavia asioita. Fregattilinnut lakiossa kuvaavat maan itäosaa. Lakion keskellä on kotka, joka kuvaa Malaitan aluetta. Kaksi kilpikonnaa kuvaavat maan länsiosaa. Keskellä olevat kilpi, jousi ja nuolet kuvaavat maan keskiosaa. Kilvenkannattajina vaakunassa on oikealla krokotiili ja vasemmalla hai. Niiden lisäksi vaakunassa on paikallinen perinteinen purjehdusalus ja nouseva aurinko.


title: Salomonsaarten vaakuna

text: Alhaalla nauhassa on valtion motto "To Lead is to Serve", suomeksi "Johtaminen on palvelemista".


title: Ugo Pignotti

text: Ugo Pignotti (19. marraskuuta 1898 Firenze – 7. tammikuuta 1989 Rooma) oli italialainen miekkailija. Hän voitti vuoden 1928 kesäolympialaisissa Amsterdamissa kultaa floretin joukkuekilpailussa ja sijoittui lisäksi seitsemänneksi yksilökilpailussa. Hän sai vuoden 1932 kesäolympialaisissa Los Angelesissa kaksi hopeamitalia, yhden floretin ja toisen säilän joukkuekilpailussa.


title: Rodolfo Terlizzi

text: Rodolfo Terlizzi (17. lokakuuta 1896 Firenze – 11. heinäkuuta 1971 Firenze) oli italialainen miekkailija. Hän kilpaili vuoden 1920 kesäolympialaisissa Antwerpenissä osallistuen sekä floretin yksilö- että joukkuekilpailuun. Jälkimmäisessä hän oli mukana voittamassa kultaa.


title: Rodolfo Terlizzi

text: Vuoden 1932 kesäolympialaisissa Los Angelesissa Terlizzi sai floretin joukkuekilpailussa hopeaa.


title: Potamós (Kythera)

text: Potamós () on Kreikan kylä, joka sijaitsee Kytheran saarella ja kuuluu Kytheran kuntaan, Saarten alueyksikköön ja Attikan alueeseen. Kylän väkiluku on 476 (vuonna 2011).


title: Potamós (Kythera)

text: Potamós (suomeksi ”Joki”) on Kytheran suurin kylä ja sijaitsee saaren keskiosissa. Se muodostaa laajemman kyläyhdyskunnan (Τοπική Κοινότητα Ποταμού, "Topikí Koinótita Potamoú"), johon kuuluvat varsinaisen Potamóksen kylän lisäksi Agía Anastasía, Agía Pelagía, Kámpos ja Trifylliánika. Koko yhdyskunnan väkiluku on 961. Potamóksesta on matkaa koillisessa sijaitsevaan Agía Pelagíaan kymmenen kilometriä, lounaassa sijaitsevaan Mylopótamokseen 12 kilometriä ja saaren pääkylään Chóraan 19 kilometriä. Kaakossa sijaitsevalle Kytheran lentoasemalle on matkaa kahdeksan kilometriä.


title: Potamós (Kythera)

text: Kylässä on joka sunnuntaiaamu markkinat, joille saaren maanviljelijät saapuvat myymään tuotteitaan. Potamóksessa on myös kahviloita, ravintoloita, kauppoja sekä esimerkiksi posti ja pankki. Trifýllis-säätiön () tuella Potamókseen saatiin 1970-luvulla vanhainkoti, joka toimii saaren asukkaiden, Ateenassa ja Pireuksessa asuvien kytheralaisten sekä ulkomailla asuvien kytheralaisten siirtolaisten lahjoituksilla. Kylässä on myös kulttuurikeskus, jossa esiintyy Potamóksen filharmoninen orkesteri. Kylän itäpuolella sijaitsee kunnallinen ulkoilmateatteri, jossa järjestetään kesäaikaan konsertteja ja teatteriesityksiä. Potamóksen pääaukiolla on kylässä syntyneen Pános Koronaíoksen rintakuva. Koronaíos toimi komentajana taisteluissa Kreetan saarella vuonna 1886.


title: Potamós (Kythera)

text: Vuonna 1916 noin 200 sotilaan joukko kreetalaisesta pataljoonasta saapui Kytheralle ja miehitti saaren. He olivat Elefthérios Venizéloksen johtaman kuninkaan vastaisen "Kansallisen puolustuksen liikkeen" () asialla. Kythera asettui "Kansallinen puolustuksen liikkeen" puolelle kuningasta vastaan ja liike käytti Potamósta pääpaikkanaan. Myös Kreikan itsenäisyysarmeija toimi Potamóksesta käsin. Potamóksen kylässä Kytheran asukkaat myös päätyivät 17. helmikuuta 1917 vaatimaan autonomista hallintoa saarelleen. Toisen maailmansodan aikana saksalaiset ja italialaiset miehittivät Kytheran. Potamóksen Leivadítis-kahvila toimi kapinallisten pääpaikkana ja siellä he tekivät päätöksen hyökätä miehittäjiä vastaan.


title: Glass Mask

text: Glass Mask on japanilainen shōjomanga, jonka on luonut Suzue Miuchi. Sitä on julkaistu Hana to Yume -lehdessä tammikuusta 1976 lähtien. Sarjasta on myös julkaistu 46 kirjaa kesäkuuhun 2011 mennessä. Tarinasta on kehitelty myös anime. Vuonna 2006 kirjoja oli myyty 50 miljoonaa Japanissa. Se teki Glass Maskista toiseksi eniten myydyn shōjo mangan.


title: André Labatut

text: André Labatut (18. heinäkuuta 1891 Bordeaux – 30. syyskuuta 1977 Bordeaux) oli ranskalainen miekkailija. Hän sai kesäolympialaisissa 1920 Antwerpenissä hopeaa floretin joukkuekilpailussa ja sijoittui lisäksi neljänneksi sen yksilökilpailussa. Vuoden 1924 kesäolympialaisissa Pariisissa hän kuului kultaa floretissa ja kalvassa voittaneisiin joukkueisiin. Labatut sai vielä yhden olympiamitalin, hopeaa floretin joukkuekilpailussa vuoden 1928 kesäolympialaisista Amsterdamista.


title: Erityistoimihenkilöt ET

text: Erityistoimihenkilöt ET ry on suomalainen ammattiyhdistys, joka toimii palvelu- ja erityisalojen yritysten, taloudellisten ja aatteellisten laitosten, yhdistysten ja yhteisöjen palveluksessa olevien henkilöiden ja ammatinharjoittajien puoluepoliittisesti sitoutumattomana valtakunnallisena yhdyssiteenä. Se valvoo jäsentensä ammatillisia, oikeudellisia ja sosiaalisia etuja. Erityistoimihenkiöt ET on Erityisalojen Toimihenkilöliitto ERTOn suurin jäsenyhdistys ja ERTO puolestaan on Toimihenkilökeskusjärjestö STTK:n jäsenliitto.


title: Erityistoimihenkilöt ET

text: Erityistoimihenkilöt ET on perustettu vuonna 1968. Tuolloin yhdistyksen nimi oli Yleistoimihenkilöt YT.


title: Erityistoimihenkilöt ET

text: ET:n jäseneksi voivat liittyä yksityisten yritysten ja yhteisöjen palveluksessa olevat toimihenkilöt ja ammatinharjoittajat tietyin rajoituksin. Yhdistyksellä on noin 2 300 jäsentä Helsinki-Uusimaa -alueella ja muualla Suomessa noin 2 500. Jäsenet työskentelevät noin 1 500 eri toimipaikassa.


title: Erityistoimihenkilöt ET

text: Erityistoimihenkilöt ET:n jäseniksi liitytään ERTOn kautta. ET:n jäsenet kuuluvat halutessaan myös Erityisalojen Toimihenkilöiden Työttömyyskassaan. ET:n periaatteisiin kuuluu perinteisten edunvalvonnallisten perustoimien lisäksi tavoite kasvattaa jäsenistönsä arvoa työmarkkinoilla muun muassa koulutuksella. Jäsen saa pulmatilanteisiin neuvontaa ja apua ERTOsta. Muutostilanteissa ERTO ja ET pitävät huolta jäsentensä eduista.


title: Erityistoimihenkilöt ET

text:
ERTOlla ja ET:llä on myös tarjottavanaan jäsenetuja. ET:n lomamökit Tahkolla ja Levillä sekä viikko-osake Ylläksellä ovat jäsenten vuokrattavissa jäsenetuhintaan.
ET järjestää jäsenistölle ammatillista koulutusta ja erilaisia virkistystilaisuuksia.


title: Erityistoimihenkilöt ET

text: Erityistoimihenkilöt ET julkaisee kaksi kertaa vuodessa ilmestyvää "tETra"-lehteä.


title: Erityistoimihenkilöt ET

text:
Erityistoimihenkilöt ET:n jäsenet työskentelevät useilla eri toimialoilla, kuten esimerkiksi
ET ja Erityisalojen Toimihenkilöliitto ERTO neuvottelevat Palvelualojen Työnantajat PALTAn kanssa palvelualojen toimihenkilöiden runkosopimuksen, jota voidaan soveltaa niiden jäsenten työsuhteissa, joilla ei ole omaa sopimusta eli niin sanotuilla sopimuksettomilla aloilla. Runkosopimus määrittelee työsuhteessa noudatettavat vähimmäistyöehdot, joiden noudattamisesta sovitaan joko talokohtaisin sopimuksin tai henkilökohtaisissa työsopimuksissa.


title: Erityistoimihenkilöt ET

text: Vuosittain ET ja ERTO antavat palkkasuositukset pieneläinhoitotyöhön, liikuntakeskuksiin ja toimistotyöhön. Palkkasuositukset perustuvat muiden alojen palkkaratkaisuihin sekä jäsenkyselyihin. Palkkasuositukset ovat osa sopimuksettomien alojen edunvalvontaa, jotta näilläkin aloilla pystytään turvaamaan palkkakehitys.